Xəzər Universiteti — Vikipediya - Haqqinda Melumat - Vikipedia\nXəzər Universiteti — Azərbaycanda rəsmi fəaliyyətə başlamış ilk özəl ali məktəbdir. Xəzər Universiteti professor Hamlet İsaxanlı tərəfindən təsis olunmuşdur.\n40°24′30″ şm. e. 49°56′14″ ş. u.\nKeçmiş SSRİ-də ilk ingilisdilli özəl ali məktəb olan Xəzər Universiteti 1991-ci il martın 18-də Azərbaycan Respublikası Nazirlər Kabinetinin 41 saylı qərarı ilə, Azərbaycanda beynəlxalq standartlara uyğun kadrlara, eləcə də ingilisdilli mütəxəssislərə olan kəskin ehtiyacı ödəmək məqsədilə . Bir qədər əvvəl – 1990-cı il dekabrın 20-də Nazirlər Sovetinin 286 saylı sərəncamına əsasən bu ali məktəbin yaradılması üçün hazırlıq işləri aparılmışdı. Universitet 1993-cü il aprelin 10-da Təhsil Nazirliyi yanında Dövlət Ali Ekspert Komissiyasının 9/1 saylı qərarı və 1995-ci il martın 4-də Azərbaycan Respublikası Nazirlər Kabinetinin 45 saylı qərarı ilə özəl ali məktəb kimi yenidən qeydiyyatdan keçmişdir.\nXəzər Universiteti Bakı şəhərində yerləşən 3 kampusa və ayrıca bir mərkəzə malikdir. Daha bir kampus hal-hazırda tikilir.\nNeftçilər kampusu – Neftçilər metro stansiyasının yaxınlığında yerləşir. Ünvan: Məhsəti küç. 11; AZ 1009*\nBəşir Səfəroğlu kampusu – Bakı şəhərinin mərkəzində yerləşir. Ünvan: Bəşir Səfəroğlu küç. 122; AZ 1009\nAlatava kampusu – Ünvan: Alatava küç 2; AZ 1012\nBinəqədi kampusu– Xəzər Universiteti və Dünya məktəbi üzrə yeni təhsil kompleksi. Naxçivani küç. 9; AZ 1130\nUniversitet geniş maddi-texniki bazaya malikdir. Burada 5 tədris korpusu, nəşriyyat, mətbəə, elmi-tədris laboratoriyaları və muzeylər mövcuddur, üç dildə elmi-kütləvi jurnal və bir sıra elmi jurnallar nəşr olunur. Tələbələrə və tədqiqatçılara ən müasir xidmət göstərın zəngin kitabxanada Azərbaycan, rus, ingilis, fransız, alman, fars, türk, ərəb, yapon, ispan, italyan, çin və digər dillərdə 200 mindən çox kitab, minlərlə elmi jurnallara çıxışı təmin edən elektron məlumat bazası mövcuddur.\n, Sözlər: Hamlet İsaxanlı; Musiqi: Vasif Adıgözəlov və Ramiz Mustafayev\n, Sözlər: Hamlet İsaxanlı; Musiqi: Ramiz Mustafayev\n“Xəzər”imi həkk elədi\nƏsas məqalə: Xəzər Universitetinin Təbiət Elmləri və Mühəndislik fakültəsi\n1 fevral 2019-cu il tarixindən Təbiət elmləri və Mühəndislik fakültəsi, Mühəndislik və Tətbiqi elmlər fakültəsinin əsasında yaradılmışdır.\nMühəndislik və Tətbiqi elmlər fakültəsi 1991-ci ildə Xəzər Universiteti yarandığı vaxtdan fəaliyyətə başlamışdır.\nTərkibində 9 departament fəaliyyət göstərir\nƏsas məqalə: Xəzər Universitetinin İqtisadiyyat və Menecment fakültəsi\nTərkibində 2 departament var.\nƏsas məqalə: Xəzər Universitetinin Humanitar, Təhsil və Sosial elmlər fakültəsi\n2005-ci ildən fakültənin adı “Humanitar və Sosial elmlər” fakültəsi olaraq müəyyənləşdirildi.\nTərkibində 7 departament var\nİnstitutlar və Mərkəzlər\nXəzər Universiteti Kitabxana İnformasiya Mərkəzi universitet tədris binalarının hər birində yer tutur və fəaliyyət göstərir. Yeni istifadəyə verilmiş tədris binasının (Məhsəti küçəsi 11) 5-ci və 6-cı mərtəbəsi bütövlükdə kitabxana-informasiya mərkəzinə məxsusdur. Dünyаnın bir çох ölkələrindən аlınıb gətirilmiş, elmin müхtəlif sаhələrinə аid ən müasir dərslik və mоnоqrаfiyаlаrlа zəngin bu kitаbхаnа tədqiqat və treyninqlə də məşğul olur.\nnəzdində fəaliyyət göstərən və Bəşir Səfəroğlu 122 ünvanda yerləşən Qafqaz Tədqiqat Resurs Mərkəzinin (QTRM) əsas məqsədi yüksək səviyyəli tədqiqat resurslarından istifadə etmək imkanlarının artırılmasına, sosial tədqiqatlarla və praktiki fəaliyyətlə məşğul olan alimlərin, mütəxəssislərin potensialının gücləndirilməsinə, dialoq və əməkdaşlığın genişləndirilməsinə yardım göstərir.\nAvrasiya Hasilat Sənayesi Bilik Mərkəzi 2010-cu ilin sentyabrında ilə ABŞ-ın Gəlirlərə Nəzarət İnstitutu ( Revenue Watch Institute) arasında imzalanmış Anlaşma Memorandumuna əsasən yaranmışdır. Mərkəz Bakı şəhərində, yerləşir. Mərkəzin əsas fəaliyyəti Avrasiya məkanında (əsasən əski Sovet Respublikaları) hasilat sənayesində (neft, qaz və dağ-mədən sənayesi) fəaliyyət göstərən qeyri hökumət təşkilatları, habelə media mənsublarının bu sahədə bilik və bacarığının artırılmasına yönəlib. Mərkəz dövrü olaraq təlimlər təşkil edir, beynəlxalq, regional və yerli səviyyədə tanınmış təlimçiləri dəvət edir, və ehtiyacı olan QHT və media işçilərini konkurs əsasında seçim edərək təlim kurslarına dinləyici kimi cəlb edir. Təlimin əsas mövzuları, neft-qaz, habelə dağ-mədən sənayesində sazişlər, Mədən Sənayesində Şəffaflıq Təşəbbüsü (EITI), müstəqil rifah fondları və büdcə işidir.\nAvrasiya Hasilat Sənayesi Bilik Mərkəzinin təşkil etdiyi ilk təlim 2011-ci il, fevralın 15-də başlamış və 22-də sona çatmışdır.Təlimdə Azərbaycan, Qazaxıstan, Qırğızıstan və Monqolustandan olan 15 nəfər vətəndaş cəmiyyəti üzvləri iştirak etmişdir. və ABŞ-ın Gəlirlərə Nəzarət İnstitutunun (Revenue Watch Institute) dəstəyi ilə təşkil olunan təlimdə iştirakçılara xarici ölkələrdən dəvət olunan təlimçilər və yerli təlimçilər, hasilat sənayesinin müxtəlif sahələrini əhatə edən təlimlər keçiblər. Təlim ərzində iştirakçılara resursların hasil olunub, olunmaması, kontraktların analiz olunması, hesabatların, gəlirlərin şəffaflığı, idarə olunması və yatırımların qiymətləndirilməsi barədə dərin biliklər verilib.\nolan qurumlardan biridir. Bakı Dövlət Universitetinin nəzdində olan Konfutsi İnstitutunun filialıdır.\nMərkəz müxtəlif beynəlxalq və yerli təşkilat və şirkətlərlə əlaqə saxlayır, mövcud iş yerləri ilə bağlı məlumatlar toplayır. Mərkəzin təşkil etdiyi iş yarmarkalarında tələbə və işəgötürənlərlə birbaşa ünsiyyətdə olurlar.\nBakıda, nəşr edilən, Humanitar və Sosial Elmlər üzrə tədqiqatların nəticələrini özündə əks etdirən, ildə 4 dəfə dərc olunan beynəlxalq elmi jurnaldır.\n"Xəzər Xəbər" jurnalı\n"Xəzər Xəbər" jurnalı 1995-ci ilin yanvar ayında qəzeti kimi fəaliyyətə başlamış, müxtəlif səpkili xəbərləri, elmi və publisistik yazıları özündə ehtiva edən və ayda bir, bəzən iki dəfə dövriliklə meydana çıxan mətbu orqanı olmuşdur. 1997-ci ilin yanvar ayından başlayaraq Xəzər Xəbər jurnal şəklində çıxmağa başlamış və tezliklə ayda iki dəfə olmaqla sabitləşmişdir. 2000-ci ilin aprel ayından başlayaraq jurnalın hər sayı 40 səhifəlik həcmdə nəşr olunmuşdur. 2003-ci ilin aprel ayından başlayaraq jurnal mərkəzində hər sayıda dəyişən şəkillər olmaqla mavi rəngli cilldə çıxmışdır. Nəhayət, 2010-cu ilin yanvar ayından etibarən "Xəzər Xəbər" jurnalı yeni formatda nəşr olunur; ayda bir dəfə 80 səhifə həcmində və qismən rəngli olmaqla jurnal daha məzmunlu və daha gözəl şəkil aldı.\n"Xəzərin Səsi" radiosu\n2009-cu ildə yaradılmış və 2010-cu ildən müntəzəm fəaliyyətə başlamış\nAzərbaycan da ilk ali məktəb internet radiosu olan "Xəzərin səsi" (Voice of Khazar) geniş əhatə dairəsinə malikdir. 24 saat yayımlanan bu internet radioda xalq mahnıları, aşıq musiqisi, Azərbaycan və dünya klassik musiqisi, muğam, oyun havaları, bəstəkar mahnıları, Azərbaycan və xarici estrada musiqisi səsləndirilir. Xəbərlər (dünya, Azərbaycan, Xəzər Universiteti) oxunur, müxtəlif program və müsahibələr təşkil olunur. Yaradıcı heyət tələbələrdən ibarətdir. Radionun təsisçisi Xəzər Universitetinin təsisçisi və Xəzər Universiteti Direktorlar və Qəyyumlar Şurasının sədri professor Hamlet İsaxanlı, icraçı direktor dur.\nMilli geyimlər muzeyi/Dizayn mərkəzi\nXəzər universitetində kukla muzeyi 2010-cu ildə yaradılmışdır. Muzey tanınmış jurnalist, xeyirxah insan övladlarının Dünya məktəbinə bağışladığı kukla eksponatları əsasında yaradılmışdır. Muzeydə 400-dən çox kukla eksponatları var. 2010-cu il aprel ayının 21-də muzeyin rəsmi açılış mərasimi keçirildi.\nUniversitetdə tələbələrdən ibarət futbol, voleybol, basketbol, şahmat klubu, güləş və müxtəlif döyüş növləri üzrə (karate, cüdo, kunq-fu) idman bölmələri fəaliyyət göstərir. "Xəzər Universiteti" Peşəkar İdman Klubu idman fəaliyyətini tənzimləyir. Tələbələr idmanın müxtəlif növləri üzrə yerli və beynəlxalq yarışlarda iştirak edir, müxtəlif yarışların, o cümlədən Avropa və dünya çempionatlarının iştirakçısı və qalibləri olmuşlar.\n"Xəzər Universiteti" peşəkar futbol klubu 1998-2004-cü illərdə Azərbaycanın peşəkar futbol çempionatında çıxış etmiş, beynəlxalq yarışlarda, o cümlədən UEFA İntertoto Kubokunda iştirak etmişdir. Hazırda milli çempionatın aparıcı komandalarından olan "İnter" (Bakı) klubu məhz "Xəzər Universiteti" klubunun bazasında yaradılmışdır.\nUniversitetin kişi və qadınlardan ibarət basketbol komandaları ("Xəzər Universiteti" basketbol klubu) tək Azərbaycanda deyil, İran, Gürcüstan, Rusiya və başqa ölkələrdə keçirilmiş müxtəlif beynəlxalq yarışlarda iştirak edirlər.\nnin kişi və qadınlardan ibarət basketbol komandaları Xəzər Universiteti İdman klubu tərkibində fəaliyyət göstərirlər. Basketbol bölümünün baş məşqçisi Mübariz Bağırov dur. Xəzər Universiteti basketbol komandaları İranda, Gürcüstanda, Rusiyada və başqa ölkələrdə keçirilmiş müxtəlif beynəlxalq yarışlarda iştirak etmiş, uğurlar qazanmışlar.\nProf. Hamlet İsaxanlı (1991-2010) - 1991-ci ildən 2010-cu il sentyabrın 6-na qədər rektor vəzifəsini də daşımışdır. 6 sentyabr 2010-cu ildən başlayaraq təsisçilikdən əlavə professor Hamlet İsaxanlı Xəzər Universiteti Direktorlar və Qəyyumlar Şurasının sədri kimi fəaliyyətə başlamışdır.\nProf. Con Rayder (Sentyabr, 2010 – 2012)\nProf. Hassan Niknafs\nAvrasiya Hasilat Sənayesi Bilik Mərkəzi - , 2010, Bakı\n↑ khazar.org, 17.04.2013 (azərb.)\nLast edited on 6 sentyabr 2020, at 08:03\nBu səhifə sonuncu dəfə 6 sentyabr 2020 tarixində, saat 08:03-də redaktə edilib.


Pedro “Qarabağ”ı arzulayır: “Bu, mənim üçün əla olar”\nÖtən mövsümü Riçard Almeyda ilə bilikdə Qazaxıstanın “Astana” klubunda keçirən Pedro Enrikenın yenidən “Qarabağ”da çıxış etmək variantı olduğuna dair xəbərlər dolaşır. Onun da Riçard kimi Ağdam klubunda icarə əsasında çıxış edəcəyi bildirilir.\nFutbolinfo.az-a danışan braziliyalı vinger məlumatları təkzib edib. O, təklif almadığını açıqlayıb: “Qarabağ”a qayıdacağımla bağlı yazılan xəbərlər doğru deyil. Çünki mən Azərbaycan təmsilçisindən hər hansı təklif almamışam. Sadəcə, karyerama “Astana”da davam etmək istəmirəm. Orada böyük maddi problem var. Bu səbəbdən müqavilə ilə məxsus olduğum PAOK-a qayıtmaq məcburiyyətindəyəm”.\nEnrike PAOK-un prezidentinin ona zəng etdiyini sözlərinə əlavə edib: “PAOK prezidenti mənə zəng etdi. Bildirdi ki, qayıt. “Astana”da maddi vəziyyət çox pisdir. Orada qala bilməzdim. Ayrılamalı idim. Bu həftə ərzində durumuma aydınlıq gələcək”.\n“Sambaçı” “Qarabağ”dan təklif gələcəyi halda yenidən Azərbaycanda oynamaq istədiyini deyib: “Yenidən Azərbaycanda oynamaq istəyərəm. Təbii ki, bu, mənim üçün əla olar. Amma PAOK-la müqaviləm var və haqqımda bütün qərarları onlar verirlər”.\nYarımmüdafiəçi Almeydanın "Qarabağ"a qayıdışından sonra onunla danışdığını açıqlayıb: "Almeyda ilə 2 gün öncə danışdım. Dedi ki, evimdəyəm və burada xoşbəxtəm. Bildirdi ki, "Qarabağ"ın oyunçuları səni soruşdular. "Pedro hardadır, onun üçün darıxmışıq" dedilər. Buna sevindim. Orada xeyli dostlarım var".\ntarix: 15-01-2019 10:08


ABŞ Konqresində Azərbaycana dair dinləmələr keçirilib\n268p | 10,2MB\n358p | 14,2MB\nKonqresmenlər, diplomatlar və ekspertlər ABŞ-Azərbaycan münasibətlərini müzakirə etdilər\nABŞ-ın Avropada Təhlükəsizlik və Əməkdaşlıq Komissiyasının (Helsinki Komissiyası) Azərbaycana həsr etdiyi dinləmələrə Senator Ben Kardin rəhbərlik etdi. "ABŞ-Azərbaycan münasibətlərində Təhlükəsizlik, İqtisadiyyat və İnsan Haqları" başlıqlı dinləmədə ABŞ Dövlət Katibinin demokratiya, insan haqları və əmək məsələləri üzrə müşaviri Tom Melia, Dövlət Katibinin Avropa və Avrasiya məsələləri üzrə müşaviri Erik Rubin, Demokratiyaya Dəstək Fondunun (NED) Rusiya və Avrasiya üzrə direktoru Miriam Lanskoy və Corctaun Universitetinin Avrasiya, Rusiya və Şərqi Avropa Mərkəzinin elmi tədqiqatçısı Brenda Şaffer ifadə verdilər.\nAzərbaycanın ABŞ üçün strategji əhəmiyyətini vurğulayan Ben Kardin ikitərəfli münasibətlərin üç sütuna – təhlükəsizlik, enerji və insan haqlarına söykəndiyini qeyd etdi. O, Azərbaycan hökumətinin Qərb təmayüllü siyasət yürütdüyünü, enerji sahəsində sərgilədiyi əməkdaşlığı önə çəkdi, amma eyni zamanda insan haqları sahəsində mövcud olan problemlərə toxundu.\nSenator Kardinin fikirlərini paylaşdığını deyən Dövlət Katibinin Avropa və Avrasiya məsələləri üzrə müşaviri Erik Rubin Azərbaycanla əməkdaşlığın gələcəyinə inamla baxdığını söylədi və mühüm strateji tərəfdaş münasibətlərinin inkişafına ümidini ifadə etdi.\nAzərbaycanda sabitliyin yalnız insan haqlarına hörmətə əsaslana biləcəyini vurğulayan Tomas Melia rəsmi Bakını 20-ci əsrin əvvəllərində mövcud olmuş Azərbaycan Xalq Cümhuriyyətinin demokratik siyasi irsini davam etdirməyə çağırdı.\nDinləmələrə qoşulan Senator Roger Wicker Azərbaycanın ABŞ üçün strateji əhəmiyyətini qeyd etdi və Azərbaycan hökumətinə ABŞ-a Əfqanıstan və başqa təhlükəsizlik sahələrində göstərdiyi yardıəma görə təşəkkürünü bildirdi. Azərbaycanın çətin geosiyasi qonşuluqda mövcud olduğunu qeyd edən Mississipi senatoru rəsmi Bakının xarici siyasətdə ehtiyatlı davrandığını anladığını söylədi.\nXanım Lanskoy ölkədə həbslərin vüsət aldığını və siyasi məhbusların çoxaldığını bildirdi. O, vurğuladı ki, Azərbaycan hökumətinin QHT-lər haqda qanunda etdiyi mürtəce dəyişikliklər ölkənin ATƏT qarşısında götürdüyü öhdəliklərə ziddir. O, Amerikanın Səsinə müsahibəsində Azərbaycan hökumətinin QHT-lər haqda qanunda etdiyi mürtəce dəyişikliklərin ölkənin ATƏT qarşısında götürdüyü öhdəliklərə zidd olduğunu vurğuluyub:\n“Qanunda son iki dəyişiklik bizdən vəsait əldə edən QHT-lərə ciddi problemlər yaradıb. İnsanlar qrantları qeydiyyatında çətinlik çəkirlər. Hətta qeydiyyatdan keçmiş QHT-lər, hansı ki, qrantları qeydiyyatdan keçiriblər, maliyyəni banklardan çıxarmaqda çətinliklə üzləşirlər. Çox narahatedici vəziyyətdir, çünki bu, QHT-lərə ciddi problemlər yaradır. Bunun düzələciyinə ümid edirəm”.\nXanım Lanskoy xüsusilə 3 həftə sonra Azərbaycan keçiriləcək Avropa Parlament Assambleyasının iclası ərəfəsində bu dinləmələrinin mühüm əhəmiyyət daşıdığını bildirib.


"Veteranlar Təşkilatının 90 mindən çox üzvü var" - MÜSAHİBƏ | Hafta.az\n13:27 19.05.2019 Müəllif:Ruzbeh Məmməd\nBəşəriyyət üçün dəhşətli, faciəli fəlakətlər dövrü kimi yadda qalan İkinci Dünya müharibəsi 9 mayda SSRİ-nin qələbəsi ilə başa çataraq faşizmi süqut etdirdi. Bu müharibədə qələbənin qazanılmasında Azərbaycanın əvəzsiz rolu olub.\nSabah isə Azərbaycanda da Qələbə günü qeyd ediləcək. Bu münasibətlə hafta.az Azərbaycan Respublikalsı Müharibə, Əmək və Silahlı Qüvvələr Veteranları Təşkilatının sədr müavini, siyasi elmlər üzrə fəlsəfə doktoru, Azərbaycan Respublikası Prezidenti yanında Dövlət İdarəçilik Akademiyasının dosenti Cəlil Xəlilovla söhbətləşib.\n- Sabah 9 May Qələbə gündür. İstərdik bu haqda təəssüratlarınızı, fikirlərinizi bizimlə bölüşəsiniz...\n- Bir vaxtlar SSR-nin tərkibində olmuş Azərbaycan Respublikasının bu gün mənəvi haqqı vardır ki, 9 May Qələbə Gününü xüsusi qeyd etsin. Azərbaycan bu qələbəninn qazanılmasında xüsusi əməyi olan bir ölkədir. 700 mindən çox azərbaycanlı bu müharibədə iştirak edib. Yarıdan çoxu isə müharibədən qayıtmayıb. 124 nəfər Sovet İttifaqı Qəhramanı adına laiq görülüb. Yüzlərlə insan SSRİ-nin digər ali ordenlərinə layiq görülüblər. Azərbaycan xalqı həm insan resursu, həm də iqtisadi cəhətdən qələbənin qazanılmasına böyük töhvələr verib. Müharibənin qazanılması üçün Azərbaycan neftinin 80% -dən istifadə edilib. 123 növdə silah-sursat hazırlanıb, cəbhəyəm göndərilib. Ölkəmiz ehtiyyat rezervlərini – qızılını pula çevirib qələbə üçün sərf edib. Qocalar, imkansızlar belə çalışıblar ki, faşizm üzərində qalib gəlinsin. O zaman da, elə bu zamanda da Azərbaycanı işğal etmək üçün maraqlı qüvvələr var idi. Çünki Azərbaycan neft ölkəsidir. Birinci dünya müharibəsində, ikinci dünya müharibəsində də Bakı neftini ələ keçirmək əsas planlardan biri idi.\n- Qələbə Günü ilə bağlı Veteranlar Təşkilatı hansı tədbirləri keçirməyi planlaşdırır?\n- Bu günə kimi silsilə tədbirlər keçirmişik. Belə tədbirlərimiz bundan da sonra davam edəcək. Müxtəlif məktəblərdə, ali təhsil müəssisələrində, nazirliklərdə veteranlarımızla görüşlər təşkil edilib. İstəyirik ki, müharibə təəsuratlarını gənclərimiz bizim veteranlarımızdan ala bilsinlər. Qarabağ müharibəsində şücaət göstərən əsgərlərimiz, zabitlərimiz böyük vətən müharibəsi tarixinə də istinad edirlər. Bu gün gənclər istəyirlər ki, veteranlarıməızın təcrübəsindən yararlansınlar. Biz də buna görə tez-tez belə görüşlərin təşkil olunması üçün biləvasitə şərait yaradırıq. Qarşıdan müharibənin 75 illiyi gəlir. Sabah isə 9 may Qələbə gününə hazırlaşırıq. Eyni zamanda müharibənin 75 illiyinə dair tədbirlərimizi də paralel olaraq hazırlayırıq. Bu gün təhsil müəssisələrində görüşlərimiz olacaq. Sabah isə Ali Baş Komandanımız veteranlarla görüşəcək. “Dostluq”parkında böyük bir tədbirimiz olacaq ki, bu tədbirlərə səfirlər də qatılacaq. Rəhmətə getmiş veteranların nəvə-nəticələri plakatlarla bu tədbirdə fəal iştirak edəcəklər. Bizdə həmçinin müharibə veteranlarının varisləri üçün nəzərdə tutulan təşkilat mövcuddur. Təşkilatın da əsas məqsədi müharibədə şücaət göstərən insanları təbliğ etməkdir.\n- Veteranlar Təşkilatına dövlət dəstəyi sizi qane edirmi?\n- Bizim təşkilat Azərbaycanda böyük bir təşkilatdır. Demək olar ki, 30 ildən artıdqdır ki, bu təşkilat ölkədə fəaliyyət göstərir. Deyə bilərəm ki. təşkilatımızı böyük tədbirlər, layihələr həyata keçirir. Bu tədbirlər həm respublika daxilində, həm respublikadan xaricdə baş tutur. Artıq biz beynəlxalq bir təşkilat sayılırıq. Dünyanın 37 veteran təşkilatı ilə əlaqə saxlayırıq. İki- üç gün sonra təşkilatımızın nümayəndəsi Bolqarıstanda iştirak edəcək. İştirak etdiyimiz konfranslarda Qarabağla bağlı məlumatlar veririk. Dünya ictimaiyyətinə Qarabağ həqiqətlərini çatdırırıq, Ermənistanın ədalətsizliyini dünya insanlarına ətraflı çatdırırıq. Bütün bu işlərimizə görə cənab prezident öz qayğısını əsirgəmir.\n- Bəs kənar yardımlar, iş adamları necə köməklik göstərirlərmi?\n- Doğrusu deyə bilmərəm ki, dövlətdən başqa bu təşkilata yardımlar olsun. Olarsa belə çox az miqdardarda belə köməkliklər olunub. Təşəkkür edirəm ki, təşkilata diqqət və qayğı hər zaman Prezidentimiz tərəfindən olunur.\n- Hazırda yaşayan nə qədər veteran vardır və bu təşkilatın üzvüdür?\n- Hardasa 450-ə yaxın veteranımız hazırda yaşayır. Bizim təşkilat tək Böyük Vətən müharibəsi iştirakçılarından ibarət deyil. Müharibə, əmək, silahlı qüvvələr, hüquq-mühafizə veteranları da buraya daxildir. Veteran təşkilatının 90 mindən çox üzvü var. 82 rayon təşkilatları fəaliyyət göstərir. Ona görə də bizim təşkilat Azərbaycanın ictima-siyasi işlərində fəal iştirak edir.\n- Hərbi hissələrdə tədbirləriniz olurmu, veteranlar bu tədbirlərə cəlb edilirlərmi?\n- Aprel döyüşləri vaxtı bizim veteranlarımız üç gün hərbi hissələrdə qaldılar. Əsgərlərimizlə müharibə təcrübəsini bölüşdülər. Biz istəmirik yaşlı insanlarımızı cəbhə bölgələrinə göndərək. Ona görə də cavan veteranlarımız vardır ki, biz onlarla hərbi hissələrdə əsgərlərlə görüşlər təyin edirik.\n14:30 / 28.01.2020\n18:12 / 27.01.2020\n11:07 / 22.01.2020\n14:20 / 17.01.2020\n10:41 / 16.01.2020\n17:25 / 13.01.2020\n13:24 Şəmkirdə baş verən qəza ilə bağlı DİN məlumat yaydı\n13:10 Almaniyada koronavirus aşkarlanıb\n12:58 Yarımçıq qalan tikililər hərracla satılmalıdır - TƏKLİF\n12:54 Bakı-Sumqayıt yolunun genişləndirilməsi iyuna qədər başa çatacaq\n12:44 Azərbaycanda aparılan islahatlar “Jamestown Foundation” nəşrində


November 14, 2016 21:14 - Qafqaz Xəbər Agentliyi - qafqaznews.az\nGünNovember 14, 2016 21:14\nZəmanətlə aldığı telefon xarab çıxdı – Mağaza geri götürmür -VİDEO\nNovember 14, 2016 21:14 Admin\nAldığı telefon 16 gün sonra xarab oldu. Zəmanəti olsa da mağaza onu geri götürmək istəmir. Şəhriyar Axundov senytabr ayının 11-i mağazalardan birindən telefon alıb. Telefon Ətraflı →\nTrampın 100 milyonluq şəxsi təyyarəsi – VİDEO\nNovember 14, 2016 21:11 Admin\nABŞ-ın yeni seçilmiş prezidenti Donald Trampın 100 milyonluq şəxsi təyyarəsi haqda məlumatlar yayılıb. Publika.az xəbər verir ki, “Boeing 757” markalı təyyarənin içi xüsusi olaraq qurulub. Ətraflı →\nVİDEO: İnsanlar da uça biləcək – İNANILMAZ KƏŞF\nNovember 14, 2016 20:51 Admin\nİnsanın uçması artıq xəyal deyil. İstəyən 250 min dollar qarşılığında uça biləcək.öncə Avstraliyada “JetPack Avition” şirkəti yeni qurğu icad edib. “JetPack” adlanan qurğu insan üçün Ətraflı →\nToy günü pulları götürüb qaçan azərbaycanlı qızdan yeni xəbər – Hamı onu axtarır, o isə…\nNovember 14, 2016 20:43 Admin\nTürkiyədə nişanlısını toy günü aldadaraq 3 min dollarını və qızıl-ziynət əşyalarını götürərək qaçan azərbaycanlı qızla bağlı yeni məlumatlar ortaya çıxıb. Samirə Namazova adlı qadının yaxınının Ətraflı →\nNovember 14, 2016 20:34 Admin\nBelarus İkinci Avropa Oyunlarının təşkilinə və keçirilməsinə 50 milyon dollar xərcləyəcək. Trend-in Belta agentliyinə istinadən verdiyi məlumata görə, bunu Belarus prezidenti Aleksandr Lukaşenko deyib. Prezident Ətraflı →\n“Gecələr başqa yerdə qalır, gündüzlər keşik çəkirik” – Şamaxıda sürüşmə – VİDEO – FOTO\nNovember 14, 2016 19:44 November 14, 2016 19:54 Admin\nŞamaxının Mədrəsə kəndində torpaq sürüşməsi davam edir. ARB Şəki xəbər verir ki, bir həftə öncə başalayan sürüşmə gün keçdikcə daha da artır. Kəndin şimal-şərq hissəsində başlayan Ətraflı →\nCiqurda Ukraynanın prezidenti olmaq istəyir\nNovember 14, 2016 19:24 Admin\nRusiyadan miqrasiya rejimini pozduğu üçün deportasiya edilən aktyor Nikita Ciqurda, Ukraynanın yeni prezidenti olmaq istədiyini bildirib. Oxu.Az xəbər verir ki, bu barədə REN TV məlumat Ətraflı →\nUseyn Bolt futbol oynayarsa…\nNovember 14, 2016 18:36 Admin\nMəşhur yamaykalı sprinter Useyn Bolt “Borussiya” Dortmunda məşq etmək üçün bu klubla danışıqlara başladığını və gələcəkdə “Mançester Yunayted”də oynamaq arzusunda olduğunu deyib. Onun bu açıqlamasından Ətraflı →\n“Otel işçisi dedi ki, tüstü çıxır” – yük maşını yandı – VİDEO – FOTO\nNovember 14, 2016 18:29 Admin\nİmişlidə tikinti materialları ilə dolu olan yük maşını yanıb. ARB TV xəbər verir ki, rayona tikinti materialları satmaq məqsədilə gələn Oğuz sakini Rəşad İbrahimova məxsus Ətraflı →\nNovember 14, 2016 18:12 November 14, 2016 18:30 Admin\nNoyabrın 10-11-də Avstriya Respublikasının paytaxtı Vyana şəhərində Beynəlxalq Antikorrupsiya Akademiyasının (IACA) üzv dövlətlərin və Tərəflərin Assambleyasının 5-ci illik sessiyası keçirilmişdir. Tədbirdə ölkəmizi Baş prokurorun müavini Ətraflı →\nFırıldaqçılıqda ittiham edilən iş adamı Putinin yerinə keçmək istəyir\nNovember 14, 2016 17:13 November 14, 2016 17:13 Admin\n“Kutuzovki mil” və “Rublyovskaya Rivyera” yaşayış kompleksinin inşaatı ilə əlaqədar 25 miyard rubl (64,5 mln man) məbləğində fırıldaqçılıqda ittiham edilən iş adamı Sergey Polonski məhkəmədə Ətraflı →\nMerkelin partiyası Ştaynmayerin namizədliyini dəstəkləyib\nNovember 14, 2016 17:10 Admin\nAlmaniyanın kansleri Angela Merkelin rəhbərlik etdiyi “Almaniyanın xristian-demokratik ittifaq” partiyası ölkənin xarici işlər naziri Frank Valter Ştaynmayerin iqtidar koalisiyadan federal prezident postuna namizədliyinin irəli sürülməsini Ətraflı →\nBərdə yollarında film kimi səhnə – VİDEO\nNovember 14, 2016 16:23 Admin\nBelə görüntüləri ancaq filmlərdə görmək mümkündür deməyin. Bura Yevlax Bərdə yoludur. Qafqaznews.az Xəzər TV-yə istinadən xəbər verir ki, qoşqusundakı ot bağlamaları yanan traktor yoluna davam edib. Ətraflı →\n“0:4 hesabı ilə uduzmaq fəlakət deyil” – Samir Abasov\nNovember 14, 2016 16:17 Admin\n“Sumqayıt” klubunun baş məşqçisi Samir Abasovun Qol.az saytına müsahibəsi – Millimizin Şimali İrlandiyaya 0:4 hesabı ilə uduzması sizin üçün də gözlənilməz oldu? – Məncə, komandamızın Ətraflı →\nBakıda küçəni zibilləyən sürücü kameraya düşdü – VİDEO\nNovember 14, 2016 16:14 Admin\nBakıda küçəni zibilləyən sürücü kameraya düşüb. Qafqaznews.az-ın Avtosfer.az-a istinadən verdiyi məlumatına görə, «Lada» markalı, 90 ZB 514 dövlət nömrə nişanlı avtomobilin sürücüsü hərəkətdə olan zaman içdiyi suyun Ətraflı →\nİnstitut direktoru: “Son 10 ildə Azərbaycanda yağıntının miqdarı 7 faiz azalıb”\nNovember 14, 2016 16:04 Admin\n“Son 10 ildə Azərbaycanda müşahidə olunan quraqlıq torpaq sisteminə mənfi təsir göstərib”. Bunu APA-ya Azərbaycan Milli Elmlər Akademiyasının Torpaqşünaslıq və Aqrokimya İnstitutunun direktoru, professor Əlövsət Quliyev deyib. Ətraflı →\nUcuz dörd kameralı smartfonlar istehsal olunacaq\nNovember 14, 2016 16:02 November 14, 2016 16:03 Admin\nUcuz smartfonların istehsalında ixtisaslaşmış Çinin “Doogee” şirkəti gələn il 4 kameralı cihazlar istehsal etmək niyyətini açıqlayıb. Qafqaznews.az-ın məlumatına görə, İKT.lent.az “vladtime.ru” saytına istinadən xəbər verir Ətraflı →\nProqnoz: Trampın prezidentliyi dövründə ÜDM, inflyasiya və uçot dərəcəsi artacaq\nNovember 14, 2016 16:01 Admin\nABŞ iqtisadiyyatı Donald Trampın prezidentliyi dövründə yeni eraya qədəm qoyacaq. “APA-Economics” xəbər verir ki, bu barədə “Wall Street Journal” yazır. Nəşr yazır ki, D. Trampın Ətraflı →\nUkrayna parlamentində növbəti dava – VİDEO\nNovember 14, 2016 15:53 November 14, 2016 15:54 Admin\nUkraynada Ali Radanın iclasında “Müxalifət bloku” fraksiyasının lideri Yuri Boyko Radikal partiyasının lideri Oleq Lyaşkonu vurub. Oxu.Az xəbər verir ki, bu barədə Ukraynanın “İcmalçı” nəşri Ətraflı →\n33 yaşlı sürücü küt alətlə öldürüldü – VİDEO – FOTO\nNovember 14, 2016 15:08 Admin\nAğstafada qətl hadisəsi törədilib. ARB TV xəbər verir ki, rayonda yaşayan Bakı sakini 33 yaşlı Tural Hacıyevin meyiti ötən gecə Ağstafa Mərkəzi Rayon Xəstəxanasına gətirilib. Ətraflı →\nNovember 14, 2016 14:01 Admin\nDünya ölkələrinin liderləri nə qədər maaş alır? Bu gün yeni seçilmiş ABŞ prezidenti Donald Trampın prezident maaşından imtina etdiyi barədə xəbər yayıldı. Onun illik maaşı Ətraflı →\nPutin Ermənistan ilə qoşunların birləşmiş qruplaşmasının yaradılması haqqında sazişi təsdiqləyib\nNovember 14, 2016 13:54 Admin\nRusiya prezidenti Vladimir Putin Rusiya və Ermənistan qoşunlarının birləşmiş qruplaşmasının yaradılması haqqında sazişi təsdiqləyib, müvafiq sənəd bu gün rəsmi hüquq informasiya internet portalında dərc olunub Ətraflı →\nAfaq Aslan: “Ehtiyacı olanlar üçün soyunaram” – VİDEO – FOTO\nNovember 14, 2016 13:02 Admin\n“Çəkiləcəyim serialda erotik səhnələr olacaq” “Soyunmaq üçün 1 milyon pul normaldır” “Yazırdı ki, mənimlə görüşün, avtomobil hədiyyə edim sizə” “ARB Ulduz”da yayımlanan “Şou məkan” verilişinin Ətraflı →\nNovember 14, 2016 12:37 Admin\nAzərbaycan Prezidenti İlham Əliyev bu gün Asiya İnkişaf Bankının vitse-prezidenti Vençay Janqı qəbul edib. Oxu.Az-ın xəbərinə görə, bu barədə Azərbaycan prezidentinin mətbuat xidməti məlumat yayıb.\nNovember 14, 2016 12:14 November 14, 2016 12:15 Admin\n“Beş gəlin” verilişinin aparıcısı Mətanət Əliverdiyeva onun adından istifadə edənlərə xəbərdarlıq edib. Qafqaznews.az Axşam.az-a istinadən məlumatına görə, “ATV maqazin onlarla” verilişinə açıqlama verən Mətanət bir qrup şəxsin Ətraflı →\nTramp etiraz edənləri ondan qorxmamağa çağırdı\nNovember 14, 2016 11:50 Admin\nABŞ-ın yeni seçilmiş prezidenti Donald Tramp, onun seçilməsinin əleyhinə etiraz edənlərə bildirib ki, heç nədən qorxmasınlar Trend-in verdiyi məlumata görə, bunu Tramp CBS telekanalının “60 Ətraflı →\nNovember 14, 2016 11:12 Admin\n“O səs Türkiyə”də daha bir azərbaycanlı uğurlu çıxış edib. Axşam.az-ın məlumatına görə, Leyla Əliyeva adlı həmyerlimiz Uitni Hyustonun “İ will always love you” mahnısını oxuyub. Ətraflı →\nBolqarıstanın yeni prezidenti seçildi\nNovember 14, 2016 11:03 Admin\nBolqarıstanda keçirilən prezident seçkilərinin 2-ci turunun nəticələri məlum olub. “Alfa Research” və “Gallup” sosial agentliklərin “exit-pol”larının nəticələrinə görə, Rumen Radev 58,5 faiz səs toplayaraq seçkilərdə Ətraflı →\nNovember 14, 2016 10:50 Admin\nBu gün təbiət hadisələrindən biri olan Ayın Yerə yaxınlaşması – “Super Ay” müşahidə olunacaq. Azərbaycan Milli Elmlər Akademiyasının Şamaxı Astrofizika Rəsədxanasının direktor müavini Xıdır Mikayılov Ətraflı →\nQanunsuz ov silahları satılır – Qiymətlər isə təxminən min manatdan başlayır-VİDEO\nNovember 14, 2016 10:46 Admin\nQanunla satışı üçün xüsusi icazə sənədi tələb edilən ov silahlarını sosial şəbəkələrdən istənilən şəxs rahatlıqla ala bilər. Qiymətlər isə təxminən min manatdan başlayır. Bəs bu Ətraflı →\nUkrayna çılpaq fotosu yayılan nazir müavininə qarşı cinayət işi açılacaq\nNovember 14, 2016 10:44 Admin\nUkrayna Daxili işlər nazirinin müavini Anastasiya Deeyevaya qarşı cinayət işi açılacaq. Nazir müavini saxtakarlıq edərək xidməti sənədlərdə yalan məumatları əlavə etdiyinə görə yaxın günlərdə Ukrayna Ətraflı →\nZaqatalada 2 avtovağzal fəaliyyət göstərir – lakin paytaxta gəlməyə avtobus tapılmır\nNovember 14, 2016 10:42 Admin\nÜç gündür ki, Zaqataladan Bakıya avtobus işləmir. Üç gündür ki, Zaqataladan Bakıya avtobus işləmir. Sürücülər və sahibkarlar deyir ki, səbəb yeni istifadəyə verilən avtovağzala sərnişinlərin Ətraflı →\nNovember 14, 2016 10:35 Admin\nABŞ-ın yeni dövlət başçısı seçilən milyardçı Donald Tramp prezident məvacibindən imtina edib. APA-nın xəbərinə görə, bunu Tramp CBS telekanalına müsahibəsində bəyan edib. “Mən maaş almaq fikrində Ətraflı →\nÇində növbəti devalvasiya olub\nNovember 14, 2016 10:29 Admin\nÇinin Xalq Bankı bu ölkənin milli valyutası olan yuanın dollara qarşı məzənnəsini 0,26% zəiflədib. “APA-Economics” RİA “Novosti” agentliyinə istinadən xəbər verir ki, tənzimləyicinin qərarına əsasən, Ətraflı →\nİqor Dodon Moldova prezidenti seçilib\nNovember 14, 2016 10:23 Admin\nMoldovada keçirilən prezident seçkilərinin ikinci turunda Rusiyameyilli Moldova Respublikasının Sosialist Partiyasının (MRSP) lideri İqor Dodon qalib gəlib O, bülletenlərin 98%-nin hesablanmasından sonra, səslərin 54,4%-ni toplayıb. Ətraflı →\nAğır atletika üzrə Azərbaycan Kubokunda ilk yarış günü arxada qalıb\nNovember 14, 2016 09:48 November 14, 2016 09:48 Admin\n10-13 noyabr tarixlərində Şimal Dres qəsəbəsindəki Ağır Atletika Akademiyasında ağır atletika üzrə kişilər və qadınlar arasında Azərbaycan Kuboku keçirilib. Akademiyadan Trend-ə verilən məlumata görə, yarışda Ətraflı →\nErməni silahlı bölmələri cəbhədə atəşkəsi 15 dəfə pozub\nNovember 14, 2016 09:44 Admin\nErməni silahlı bölmələri cəbhənin müxtəlif istiqamətlərində sutka ərzində atəşkəs rejimini ümumilikdə 15 dəfə pozub. Müdafiə Nazirliyindən Trend-ə verilən məlumata görə, Ermənistanın Noyemberyan rayonunun Barekamavan kəndində Ətraflı →\nDonald Trampa qarşı sui-qəsdlə bağlı xəbər yayıldı – FOTO\nNovember 14, 2016 09:31 Admin\nBir neçə dəqiqə bundan oncə sosial-şəbəkələrdə ABŞ-ın yenicə prezidenti seçilmiş Donald Trampa sui-qəsd olmasına dair məlumatlar yayılıb. Xəbəri paylaşan əcnəbi userlər hətta BBC-də Trampa sui-qəsdin Ətraflı →\n“Ukraynadakı Azərbaycan diasporları arasında ziddiyyət var” – MÜSAHİBƏ\nNovember 14, 2016 09:27 Admin\nTeleqraf.com-un suallarını Milli Məclisin deputatı, Azərbaycan-Ukrayna parlamentlərarası əlaqələr üzrə işçi qrupunun rəhbəri? iqtisad elmləri doktoru, professor Rüfət Quliyev cavablandırıb: – Son günlər Ukraynada təhsil alan Ətraflı →\nNovember 14, 2016 09:21 Admin\nXVI əsrin əvvəllərində Fransada dünyaya gələn, ömrünün müəyyən hissəsindən sonra gələcəklə bağlı fərziyyələr irəli sürən Mişel Nostradamusun bütün söyləntiləri üç cilddən ibarət kitaba toplanıb. Bu Ətraflı →\nNovember 14, 2016 09:18 Admin\nDünya bazarlarında neftin qiymətləri açıqlanıb. Bu barədə Oxu.Az Bloomberg-ə istinadən xəbər verir. ICE London qitələrarası birjasında Brent markalı neftin qiyməti 0,16% artaraq 44,82 dollar olub. Ətraflı →\nTramp: Üç milyonadək qeyri-qanuni mühacir ABŞ-dan deportasiya ediləcək\nNovember 14, 2016 09:15 November 14, 2016 09:15 Admin\n“Üç milyonadək qeyri-qanuni mühacir ABŞ-dan deportasiya ediləcək”. Qafqaznews.az-ın APA-ya istinadla xəbərinə görə, bunu ABŞ prezidenti seçilən Donald Tramp “CBS” telekanalına müsahibəsində bəyan edib. “ABŞ-da qeyri-qanuni mühacir kimi Ətraflı →


Üçüncüdən başlayaq. Tək elə ona görə yox ki, birinci söz yaranıb. Həm də bu səbəbdən ki, qalan hər şeyi ifadə etməyin ayrı-alayı yolu yoxdu. Özü də bu «iki sözü» ifadəsi iki sözçüsü kimi də anlaşılmalıdır. Birinci söz bizim, ikinci söz Xızı rayon Mədəniyyət və Turizm Şöbəsinin müdiri Sə... Ətraflı\nHeydər Əliyev parkı yeni görkəmdə\nRespublikanın ikinci böyük sənaye şəhəri olan Gəncə son zamanlar dövlətin qayğısı nəticəsində çox dəyişib, yeniləşib. Şəhərə gələn qonaqlar özünəxas mədəniyyəti və tarixi olan Gəncədə çox böyük yeniliklərin şahidi olur. Şəhər Gəncə ilk növbədə yaşıllıqları, park və xiyabanları, yaraşıql... Ətraflı\nMədəniyyət obyektlərinə baxış davam edir İyulun 22-23-də Mədəniyyət və Turizm Nazirliyinin təşkilatçılığı ilə Balakən və Qax rayonlarında mədəniyyət işçilərinin ümumrayon toplantısı keçirildi. Qeyd edək ki, rayonlarımızda bu xarakterli tədbirlərin... Ətraflı\nMəlum olduğu kimi, Astara rayonunda çoxlu sayda unikal memarlıq nümunələri vardır. Bunlardan XIX və ondan əvvəlki əsrlərdə gözəl memarlıq üslubu ilə inşa edilmiş ləmlərdir (yay istirahət evləri). Onlara Astara, Lənkəran və Masallı rayonlarından başqa digər yerlərdə təsadüf olunmur.... Ətraflı\nŞamaxı rəsədxanası yenidən qurulacaq\nAzərbaycan Respublikasının Prezidenti İlham Əliyev Azərbaycan Milli Elmlər Akademiyasının Nəsrəddin Tusi adına Şamaxı Astrofizika rəsədxanasının yenidən qurulması haqqında sərəncam imzalayıb. Sərəncama əsasən, Şamaxı Astrofizika rəsədxanasının maddi-texniki bazası... Ətraflı\nAstaranın mədəniyyət abidələri təmir ediləcək\n“Azərbaycan Respublikası regionlarının 2009-2013-cü illərdə sosial-iqtisadi inkişafı Dövlət Proqramı” üzrə Tədbirlər Planına əsasən, Astara rayonunun ərazisindəki tarixi mədəniyyət abidələrində əsaslı təmir və bərpa işləri aparılacaq. Bu məqsədlə Mədəniyyət və Tur... Ətraflı\nvə ya tarixi eramızdan əvvələ təsadüf edən şəhər Azərbaycanın tarixi abidələrinə, maddi-mədəniyyət nümunələrinə daim diqqət və qayğı göstərən ulu öndərimiz Heydər Əliyevin sərəncamı ilə Dəvəçi rayonunun ərazisində yerləşən Çıraqqala və Şabran tari... Ətraflı\nAbidənin yenidənqurma işləri yekunlaşır\nTək Azərbaycan deyil, həm də dünya ədəbiyyatına əvəzsiz ədəbi incilər, ölməz “Xəmsə”ni bəxs edən dahi söz ustadı şeyx Nizaminin doğma yurdu Gəncədəki möhtəşəm tunc heykəlini saxlayan postamentin müasir formaya salınması işləri yekunlaşmaq üzrədir. İşlər tam sona çatandan sonra abid... Ətraflı\nEtibarlı saxlama mənbəyi\nHər bir xalqın milli-mənəvi dəyərlərinin qorunduğu müqəddəs məkanlardan biri muzeylərdir. Keçmişimizlə bu günümüz və bu günümüzlə gələcəyimiz arasında körpü rolunu oynayan bu mədəniyyət ocaqları tariximizin öyrənilməsi, qorunub saxlanılmasında və təbliğ edilməsində çox vacib m... Ətraflı\nNaxçıvan abidələrinin tədqiqinə başlanılacaq\nNaxçıvan Muxtar Respublikasında qədim mədəniyyət abidələrinin qeydə alınması, bərpa və muhafizə olunması, qədim yaşayış yerlərində arxeoloji qazıntı tədbirlərinin həyata keçirilməsi son illər diqqət mərkəzində duran ən mühüm məsələlərdən biridir. Yaxın günlərdə AMEA Naxçıvan Bölməs... Ətraflı


Xalqın artistlik eləməyi - Zamin Hacı yazır - MINVAL.INFO\n“Yüz il gərək qanqal otlayasan ki, ağzın eşşək ağzına oxşasın”\n(Azərbaycan ata sözü; fikrimcə, burada təkamül nəzəriyyəsi əla izah edilmişdir)\nXalqla onun artistinin arasına girmək ətlə dırnaq arasına soxulmaq kimi bir şeydir, yaxşı perspektiv vəd etmir, o baxımdan, mən Afaq Bəşirqızı temasına heç qarışmaq istəmirəm. Bu gün dalaşarlar, sabah barışarlar. Hətta heç sabaha ehtiyac yoxdur, artist bu gün xalqın arasına çıxsın, xalq karantin rejimini gözləməyərək cumub öz artistini qucaqlayar. Sadəcə, xalqımızın gələcəyi sarıdan müəyyən narahatçılıq keçirdim. Sanki bir nərmənaziklik duydum. Hamı deyir, gərək efirdə söyüş söyməzdi, guya bizdə efirdən söyüş söyülmür. (Bu məqamda bir başqa xalq artistimizin “söyüş 80 manat pensiyadır” tarixi afyorizmi yadıma düşür, qəmlənirəm, gözüm nəmlənir). Hətta biz xalq artistinin kişi çıxmasına sevinmək yerinə dilxor olmuşuq!\nOrtada qanunverici orqana yüksək etimadın əlaməti də vardır, məncə buna diqqət etməliyik, çünki parlamento seçkiləri təzə başa çatıbdır, deputatlarımız bizi yeni qələbələrlə sevindirirlər. Yoxsa nigarançılıq yaranmışdı, millət düşünürdü Hadı müəllimin müqəddəs yeri bəlkə boş qalacaqdır. Qalmayıb. İki-üç cavan deputatın müəyyən açıqlamaları, intervüləri, yazı-pozuları çıxır, estafetin uğurlu əllərdə, lafetin uyğun traktorun arxasında, trafaretin tarixi şablonda olmasını (bekarçılıqdan estafet, lafet və trafaret qafiyəsi qoşdum, yoxsa mənasız cümlədir) göstərir. Bəs Afaq xanımın məlum diskursunu itqusdu edənlərin yurisdiksiyasını (təzə qafiyə açdım) nədə görürəm? İzah edim, siz də baxın. Afaq xanım deputat olmasa da, fikrimcə, əsl millət vəkili kimi davranaraq idarənin qanun-qərarlarını təbliğ etmişdir.\nAprelin 17-də Milli Məclis uzun sürən karantin həsrətindən sonra toplaşanda kütləvi informasiya vasitələri (KİV) haqda qanunun 6-cı maddəsinə dəyişiklik etmək qərarına gəldi. Qərarla hər bir jurnalistə yaradıcılıq azadlığı verildi… Zarafat edirəm, dəyişiklik dillə bağlı idi. İndiyəcən olan qanunda yazılmışdı ki, Azərbaycanda KİV-lər dövlət dilindən istifadə eləməlidir. Dəyişikliyə görə isə, KİV-lər dövlət dili normalarına əməl etməlidir. ARB kanalının efirindəki qalmaqal zamanı biz bu dəyişikliyin həyata keçməsini əyani gördük. Hər halda, insafla danışsaq, xalq artisti təmiz azərbaycanca söydü, bəzi manqurtlar kimi rus, ingilis, fars, erməni söyüşləri işlətmədi. Dövlət dili normaları elə gözəl qorundu ki, aparıcı Elgiz müəllim söyüşü eşidəndən sonra çoxlu minnətdarlıq etdi, bu da düzgün hərəkət sayılmalıdır.\nYenə qeyd edirəm, xalqımız gərək özünü məsum uşaq, nəcib qızlar seminariyasının buraxılış sinfinin tələbəsi, nə bilim, “günahsız Abdulla” kimi aparmasın, guya heç biri söyüş-zad bilmirmiş, birdən Afaq Bəşirqızı efirə çıxıb biabırçılıq salıbdır. Belə şey yoxdur. Xalqımızın olduqca gözəl söyüş potensialı vardır, təklif edirəm, bununla maraqlananlar dəyərli yazarımız Rasim Qaraca ilə əlaqə yaradıb onun “Türkün məsəli. Arqo deyimlərimiz” kitabını alsınlar. Orada o qədər maraqlı söyüş-möyüş toplanıb ki, min il söyəsən, bitən deyil. Hətta kitaba yüksək tələbatı və hər il yeni-yeni söyüşlərin tapılmağını nəzərə alan naşir onu indiyəcən yanılmıramsa, 4 dəfə təkrar nəşr edibdir. Maraqlansan bəlkə Anar müəllimin “Ağ qoçun antrikotu və qara qoçun ağ əti” romanı o qədər təkrar nəşr olunmamışdır.\nSöyüş hər bir dilin üzvi tərkib hissəsidir, sayca böyük, imperiya qurmuş xalqlarda (ingilis, rus, türk, ispan və sairə) söyüşlə danışmaq adi hal sayılır. Heç kim də söyüşün başına ip salıb gündəmi belə bekar temalarla məşğul etmir. Təhqirə görə diffamasiya, məmurunu şərəf-ləyaqətinin qorunması tipli cəzaları da ləğv etməliyik. O cümlədən, hansısa telekanalizasiyaya söyüşə görə yox, yalan və yaltaqlığa görə efir cəzası kəsilməlidir, çünki ikincilərin ziyanı qat-qat ağır olur.\nDünyada ən absurd vəziyyətlərdən biri yəqin ki, belə olur: artist xalq kimi danışır, xalq isə artistlik edir.\nTarix: 2020/04/22 10:53\nŞuşa şəhəri istiqamətində hərbi qulluqçular olan avtomobil qəzaya düşüb. Bu barədə ”Minval”a Müdafiə Nazirliyinin Mətbuat xidmətindən məlumat verilib.


Bəzi yerlərdə işıqlar sönüb\n05 Avqust 2019 15:20\nGüclü külək paytaxt Bakı və ətraf yaşayış məntəqələrinin elektrik təminatına da mənfi təsir göstərib. Bakının bir sıra ərazilərindən və paytaxtətrafı bəzi qəsəbələrdən verilən məlumata görə, onlarda elektrik enerjisi kəsilib.\nSumqayıtda qadının başına şifer düşüb\nAPA-nın məlumatına görə, hadisə şəhərin 3-cü mikrorayonunda qeydə alınıb. 6/2a nömrəli binanın qarşısından keçən qadının başına dam örtüyündən qopan şifer parçası düşüb. Xəsarət alan 57-yaşlı qadın xəstəxanaya yerləşdirilib. Onun vəziyyəti kafi qiymətləndirilir.\nKülək fəsadlar yaradıb, BNA sərnişinlərə müraciət edib\nAvqustun 4-də başlayan güclü külək Azərbaycan ərazisində bir sıra fəsadlar törədib.\nAPA-nın məlumatına görə, külək Sumqayıt şəhərinin 3-cü mikrorayon ərazisində yerləşən 12-mərtəbəli binanın fasadının bəzi hissələrini və dam örtüyünü uçurub. Xəsarət alan olmayıb. Əraziyə giriş-çıxış məhdudlaşdırılıb.\nXırdalan sakinlərinin AzadlıqRadiosuna bildirməsinə görə, bu şəhərdə də bəzi evlərin damına, həyət evlərində balkonlara ziyan dəyib.\nAvqustun 5-də isə Bakı Nəqliyyat Agentliyi (BNA) paytaxtda müşahidə edilən küləkli hava şəraiti ilə bağlı ictimai nəqliyyat sərnişinlərə müraciət edib.\nAgentlik hərəkət iştirakçılarını diqqətli və ehtiyatlı olmağa çağırıb. Agentlik sərnişinlərdən dayanacaq pavilyonlarında avtobus gözləyərkən diqqətli olmağı, yolun hərəkət hissələrinə çıxmamağı, yalnız müəyyən edilmiş dayanacaq məntəqələrində avtobuslara minib düşməyi, yolun qarşı tərəfinə keçərkən müəyyən olunan piyada keçidlərindən istifadə etməyi xahiş edib. «Sürücülərə isə tövsiyə edirik ki, hərəkətdə olarkən yollarda müəyyən edilən sürət həddinə və yol nişanlarının tələblərinə riayət etsinlər», - BNA-dan bildirilib.\nEkologiya və Təbii Sərvətlər Nazirliyinin Milli Hidrometeorologiya Departamentinin məlumatına görə, bu gün, avqustun 5-də də şimal küləyi tez-tez sürətini artıracaq.\nTeqlər : #Bəzi,#yerlərdə,#işıqlar,#sönüb,\n‘Sədərək’ ticarət mərkəzində ümumilikdə 900 kv.m. ərazi yanıb - RƏSMİ\nBakıda dəhşətli qəzada xeyli uşaq yaralandı, ölənlər də var - ADLAR


Həyat eşqi, gələcəyə inam\nSağlamlıq imkanları məhdud olan şagirdlərlə bir gün...\nHər dəfə bu təhsil müəssisəsinin yanından keçəndə buranın şagirdlərinin ətrafa ürkək baxışlarla nəzər yetirdiyini, kömək vasitəsilə məktəbə daxil olduqlarını görəndə qəribə hisslər keçirirdim... Hər birimizdən şəfqət, mərhəmət uman bu uşaqlarla, onların təhsil prosesi, gündəlik həyat tərzi ilə yaxından tanış olmaq istəyirdim.\nTəhsil Nazirliyinin təşkilatçılığı ilə bu təhsil müəssisəsinə - Sağlamlıq imkanları məhdud uşaqlar üçün 12 nömrəli xüsusi internat məktəbinə təşkil olunan mediatur mənim istəyimin reallaşmasına imkan yaratdı. Onu da qeyd edim ki, elə mediaturun keçirilməsinin də əsas məqsədi media təmsilçilərini məhz buradakı təlim-tərbiyə prosesi, xəstə uşaqlar üçün yaradılan şəraitlə daha yaxından tanış etmək idi.\n1969-cu ildən fəaliyyət göstərən xüsusi internat məktəbi\nTəhsil Nazirliyinin nəzdində De-institutlaşma və Uşaqların Müdafiəsi İdarəsinin Dövlət uşaq müəssisələri və alternativ xidmətlər üzrə şöbəsinin müdiri Həbib Kərimovun verdiyi məlumata görə, təhsil müəssisəsi internat məktəbi kimi 1969-cu ildən fəaliyyət göstərir. Burada əsasən beyin iflici və poliomielit keçirmiş uşaqlar təhsil alır. İnternat məktəbində respublikanın bütün bölgələrindən 37-si qız, 103-ü oğlan olmaqla ümumilikdə 140 şagird təlim-tərbiyə alır. 86 uşaq müəssisənin yataqxanasında qalır. Bu şagirdlər Azərbaycan Respublikası Tibbi Pedaqoji Komissiyanın göndərişi ilə məktəbə qəbul edilir. İnternat məktəb 2 - tədris, məişət və yataq korpusundan, akt və idman zalları, yeməkxana, qazanxana və çamaşırxanadan ibarətdir. 180 yerlik məktəbdə 24 sinif otağı var ki, onlardan da 8-i fənn, 1-i isə informatika kabinetidir. Şagirdlərin təlim-tərbiyəsi ilə 53 nəfər pedaqoji işçi məşğul olur. Onlardan 19-u tərbiyəçi, 28-i müəllim, 6-sı loqopeddir. Məktəb birnövbəlidir. Burada həmçinin həkim və tibb bacısı var ki, onlar da gündəlik olaraq xüsusi qayğıya ehtiyacı olan şagirdlərin sağlamlığını nəzarətdə saxlayırlar.\nBurada təhsil doqquzillikdir. IX sinfi bitirən uşaqlar sonradan peşə liseylərində öz arzularına müvafiq olaraq müxtəlif peşələrə yiyələnirlər.\nHeydər Əliyev Fondunun diqqət və qayğısı\nTəhsil müəssisəsi tam dövlət təminatlıdır. Məktəbin direktoru Allahverdi Vəliyev şagird və müəllim kollektivinin Heydər Əliyev Fondunun diqqət və qayğısı ilə əhatə olunduğunu deyib. Qeyd edib ki, təhsil müəssisəsi Azərbaycan Respublikasının Birinci vitse-prezidenti, Heydər Əliyev Fondunun prezidenti Mehriban xanım Əliyevanın təşəbbüsü ilə ilk dəfə 1999-2000-ci illərdə təmir olunub. 2010-cu ildə Mehriban xanım Əliyevanın göstərişi ilə təhsil müəssisəsi yenidən əsaslı təmir edilərək bütün avadanlıqlarla təmin olunub. Məktəbin həyəti abadlaşdırılıb, yeni qazanxana, açıq havada yay idman oyunları və futbol meydançaları salınıb, üzgüçülük hovuzu, su anbarı inşa edilib.\nBu gün burada istər mərhəmət hissinə, qayğıya möhtac olan uşaqlar, istərsə də onların təlim-tərbiyəsi ilə məşğul olan müəllim kollektivi üçün yaradılan hər cür şərait və imkanlar bir daha Fondun nəcib və xeyirxahlıq missiyasının təzahürüdür.\nQayğı və dəstək mühitində təlim-tərbiyə alan şagirdlər...\nSağlamlıq imkanları məhdud olsa da bu uşaqlar digər sağlam yaşıdları kimi oynamağı, gəzməyi, dostları ilə birlikdə olmağı xoşlayırlar. Açıq havada futbol meydançasında futbol oynamağa başları qarışan uşaqlar sanki özlərini bir oyunçu olaraq sınamağa çalışırdılar. Təbii ki, bu zaman yeriməyə çətinlik çəksələr də bir-birlərinə dayaq olmağı da unutmurlar.\nDirektor bizi tədris prosesi ilə daha yaxından tanış olmaq üçün xüsusi qayğıya, kənar köməyə ehtiyacı olan uşaqların dərs keçdikləri siniflərə dəvət edir. Siniflərdə qarşılaşdığımız mənzərə də duyğusal idi. Bəzi uşaqlar bizi görcək kövrəkləşir, bəziləri isə ürkək dolu baxışlarla bizi süzürdü. Masallı rayonundan olan IX sinif şagirdləri Vüsal və onun bacısı Vüsalə gələcəklə bağlı arzularını bizimlə bölüşür. Birinci sinifdən burada təhsil alan Vüsal tarix müəllimi, onun bacısı Vüsalə isə tibb işçısi olmaq istəyir. Kollecdə təhsil almaq istədiklərini söyləyirlər. Bərdə rayonundan olan Azad Bədəlov isə dəmiryolçu olmaq arzusundadır. Onların müəllimləri Şəlalə Əliyeva bu uşaqların oxumağa, öyrənməyə böyük maraqları olduğunu, səhhətləri imkan verərsə onların gələcəkdə təhsillərini davam etdirə biləcəyini deyir.\nHərəkətlərində və danışıqlarında çətinlik çəkən I sinif şagirdləri ilə məşğul olan ibtidai sinif müəllimi İlhamə Həsənova onların ilk vaxtlarda tədris prosesində yaşadıqları problemlərdən danışaraq tədricən belə uşaqların məktəbə alışdıqlarını söyləyir. Adaptasiya prosesi çox çətinliklə olsa da sonda alınır.\nMüəllimin sözlərinə görə, bəzi uşaqlar müəyyən zaman keçdikdən sonra kömək olmadan özlərini idarə etməyi öyrənirlər. Bu uşaqlarda müşahidə olunan ən müsbət cəhət isə ehtiyacları olduğu zaman bir-birlərinə kömək etmələri, dəstək olmalarıdır.\nOlduğumuz digər sinifdə VIII sinif şagirdi Aytac Qurbanova dəftərini sevincək bizə göstərir. Müəllimi onu həvəsləndirmək üçün “5” qiymət yazıb. Sinif yoldaşı Nuray Həmətiyeva da biologiya dərsində öyrəndiklərini çətinliklə də olsa bizə danışmaq, fikrini çatdırmaq istəyir. Onlar dərs prosesində xəstə olduqlarını belə unudurlar.\nSəbr, dözüm, sevgi...\nTaleyini bu məktəblə bağlayan, 30 ildir ki, təhsil müəssisəsində pedaqoji fəaliyyətlə məşğul olan biologiya müəllimi Cəvahir Məmmədova bu uşaqlara daha həssaslıqla yanaşmağın əsas məsələ olduğunu deyir: “Onlar nə etsə də, hansısa bir işi görə bilməsələr də biz onlara anlayış göstəririk. Daha şəfqətli və mərhəmətli olmalıyıq. Axı onlar bunu anlamadıqlarından, dərk edə bilmədiklərindən edirlər. Bizim işimizdə xüsusilə 3 amilin nəzərə alınması vacib şərtdir. Bunlar səbr, dözüm, sevgidir və hər üçü vəhdət təşkil edir.\nMəktəbin şagirdlərinin nailiyyətləri\nTəhsil müəssisəsində digər məktəblərdə olduğu kimi, şagirdlərin həvəs və bacarıqları peşəkar müəllimlər tərəfindən diqqətdə saxlanılır və inkişaf etdirilir. Bizə nümayiş olunan şagirdlərin müxtəlif əl işlərindən ibarət sərgi, çəkdikləri rəsmlər respublika miqyasında təşkil edilən müsabiqələrdə müvafiq yerlər tutub. Məktəbdə fəaliyyət göstərən musiqi dərnəyində məşğul olan şagirdlər də kifayət qədərdir. Onlar təhsil müəssisəsində keçirilən tədbirlərdə qonaqlar qarşısında çıxış edirlər.\nTəhsil müəssisəsinin şagirdlərinin uğur qazandığı sahələrdən biri də idmanla bağlıdır. Məktəbin qabaqcıl müəllimlərindən biri, uzunillik təcrübəyə malik fiziki tərbiyə müəllimi Lyudmilla Qassıyeva hər cür avadanlıqlar ilə təchiz olunan idman zalında böyük həvəslə şagirdlərlə məşğul olur. Burada uşaqlar idman yarışlarına cəlb edilir. Azərbaycan Xüsusi Olimpiya Komitəsinin xətti ilə hər il xarici ölkələrdə keçirilən tədbirlərdə baş məşqçi kimi iştirak edən müəllimin yetirmələri də bir çox beynəlxalq yarışlarda nailiyyətlər qazanaraq, kubok və medallarla vətənə qayıdırlar.\nBir sözlə, burada xüsusi qayğıya, kənar köməyə ehtiyacı olan uşaqların təhsil və günərzi qayğı xidmətlərindən istifadəsi üçün hər cür şərait yaradılıb. Təlim-tərbiyə prosesinin iştirakçıları olan şagirdlərlə aparılan müəyyən işlər digər məktəblərdəki kimidir. Sadəcə buranın sakinlərinə olan münasibət daha həssas, daha fərqlidir. Sağlamlıq imkanları məhdud olsa da, bu uşaqlarda həyat eşqi, gələcəyə inam, ümid var. Təbii ki, bu ümidi, özünə əminliyi onlara hər zaman bizlər verməliyik. Səmimi və xeyirxah münasibətimizlə, göstərə biləcəyimiz qayğımızla.


Şahin Rəhmanlı: Müstəqil və çağdaş Azərbaycan ümummilli lider Heydər Əliyevin şah əsəridir - AZƏRTAC\nŞahin Rəhmanlı: Müstəqil və çağdaş Azərbaycan ümummilli lider Heydər Əliyevin şah əsəridir\nBu il ümummilli lider Heydər Əliyevin anadan olmasından 99 il ötür. Bütün ömrünü canından artıq sevdiyi Vətəninə həsr etmiş Ulu Öndər Azərbaycan xalqının qəlbində əbədi olaraq məskən salıb. Heydər Əliyev dühası, onun banisi olduğu azərbaycançılıq məfkurəsi Azərbaycan var olduqca yaşayacaq. Çünki azərbaycançılıq müstəqil Azərbaycanın dövlətçiliyinin təməl ideologiyasıdır. Bu məfkurənin konturlarını ümummilli lider Heydər Əliyev 1969-cu ildə Azərbaycanda ilk dəfə hakimiyyətə gəldikdən sonra cızmağa başlayıb. Ulu öndər Heydər Əliyev Sovet İttifaqının rəhbərlərindən biri olduğu dövrdə də Vətəni Azərbaycanı bir an belə unutmayıb, onun firavanlığı uğrunda durmadan çalışıb.\nBu sözləri AZƏRTAC-a açıqlamasında “İrəli” İctimai Birliyinin sədri Şahin Rəhmanlı deyib.\nO bildirib ki, 1993-cü il iyunun 15-də xalqın təkidi və tələbi ilə ikinci dəfə hakimiyyətə gələn Ulu Öndər dünyalar qədər sevdiyi Vətənini bəlalardan xilas edərək müstəqil Azərbaycanı bölünməkdən, parçalanmaqdan xilas etdi. Bu gün qürurla vətəndaşı olduğumuz müstəqil və çağdaş Azərbaycan Ümummilli Liderin şah əsəridir.\nŞ.Rəhmanlı deyib: “Azərbaycan xalqının böyük oğlu ulu öndər Heydər Əliyev Şuşa haqqında fikirlərində deyib: “Şuşa təkcə şuşalılar üçün yox, bütün azərbaycanlılar üçün, vətənini, millətini sevən hər bir vətəndaşımız üçün əziz bir şəhərdir, əziz bir torpaqdır, əziz bir qaladır, əziz bir abidədir. Şuşasız Qarabağ, Qarabağsız isə, ümumiyyətlə, Azərbaycan yoxdur”. Bu gün əminliklə söyləmək olar ki, Ümummilli Liderin ruhu şaddır, çünki bu il 270 yaşını qeyd etdiyimiz Şuşa azaddır və intibah dövrünü yaşamaqdadır. Bu gün azad edilmiş torpaqlarda quruculuq işləri uğurla davam edir. Şuşada beynəlxalq konfranslar, festivallar keçirilir. Bu gün hər bir soydaşımız azərbaycanlı olmağı ilə bir daha fəxr edir”.\n“44 gün davam edən Vətən müharibəsində rəşadətli Azərbaycan Ordusu Ali Baş Komandan İlham Əliyevin rəhbərliyi ilə düşmən tapdağında olan torpaqları azad edərək tarixi ədaləti bərpa etdi. Bu misilsiz qələbə Ali Baş Komandan İlham Əliyevin rəşadəti, şəhidlərin və qazilərin canı və qanı, xalqımızın birliyi hesabına əldə edildi. Bu gün Azərbaycan regionda və dünyada söz sahibidir. Vətən müharibəsində qazanılan qələbə ilə Prezident İlham Əliyev ata vəsiyyətini yerinə yetirdi. Ümummilli lider Heydər Əliyev Azərbaycanı bütöv görmək istəyirdi, daha güclü olmasını istəyirdi, O Azərbaycan gənclərini vətənpərvər, intellektual yetişməsini istəyirdi”, - deyə Ş.Rəhmanlı əlavə edib.\nAZERTAG.AZ :Şahin Rəhmanlı: Müstəqil və çağdaş Azərbaycan ümummilli lider Heydər Əliyevin şah əsəridir


» Britaniya parlamentinin 50-dən artıq üzvü məcburi köçkünlərə dair parlament təşəbbüsünü dəstəkləyibKarabakhİNFO.com - karabakhInfo.com\nBritaniya parlamentinin 50-dən artıq üzvü məcburi köçkünlərə dair parlament təşəbbüsünü dəstəkləyib\n09.09.2014 | 11:50\nAvropa Azərbaycan Cəmiyyətindən “KarabakhİNFO.com” beynəlxalq e-jurnalına verilən məlumata görə, sənəd Liberal Demokrat Partiyasının sədr müavini və Beynəlxalq İnkişaf Komitəsinin sədri Ser Malkolm Brüs tərəfindən müzakirəyə çıxarılıb. Bu, onun Böyük Britaniya-Azərbaycan parlamentlərarası dostluq qrupunun Azərbaycana təşkil etdiyi səfəri zamanı azərbaycanlı məcburi köçkünlərin düşərgələrinə səfərindən sonra baş verib.\nDigər sponsorlar Mühafizəkar Partiyasının üzvü, keçmiş nazir Peter Bottomley, həmçinin Böyük Britaniya-Azərbaycan parlamentlərarası dostluq qrupunun katibi Bob Bləkman də Azərbaycandakı məcburi köçkün düşərgəsinə səfər ediblər. Leyborist Partiyasının üzvləri Alan Meale, Anne Begg, Əmək və Pensiya Komitəsinin sədri və Demokratik Birliyin təmsilçisi Cim Şannon bu təşəbbüsü dəstəkləyənlər sırasındadırlar.\nDəstəyin böyük hissəsi AAC-ın təşəbbüsü olan “Many Happy Return”s (Xoş Arzularla) kampaniyası (www.manyhappyreturnsidp.com) çərçivəsində göstərilmişdir. Bu kampaniya dünyada ən çox məcburi köçkün əhaliyə malik ölkələrdən olan Azərbaycana yönəlib. Britaniya parlamentinin üzvlərinə göndərilən açıqcaların üzərində olan məcburi köçkün düşərgələrində yaşayan bir neçə kişi, qadın və uşaq şəkillərini əks etdirən təsirli şəkillər onları bu təşəbbüs sənədini imzalamağa sövq edib.


Razi Nurullayev: “Heç kimin AXCP-dən ayrılaraq bizim hərəkata gəlməsini arzu etmirəm”\n“Hazırda Yeni Demokratiya Hərəkatında təşkilatlanma işləri həyata keçirilir. Bu işlər başa çatdıqdan sonra fəaliyyətə başlayacağıq”.\nBunu AXCP-dən ayrılaraq Yeni Demokratiya Hərəkatı yaratdığını elan edən Razi Nurullayev bəyan edib.\nOnun sözlərinə görə, hərəkat ölkənin bütün ərazi-inzibati vahidini əhatə edəcək: “İndilikdə mərkəzi aparatı, təşkilatın əsas fəaliyyətini idarə edəcək Siyasi Şuranın qurulması istiqamətində iş aparırıq. Həmçinin hərəkatın veb səhifəsinin hazırlanması, sosial şəbəkədə qrupun təşkili üzərində çalışılır. Eləcə də, hərəkatın əsasnaməsinin yaradılması məqsədilə də iş görürük. Bunu həyata keçirəndən sonra isə hərəkatın hansı formada və səviyyədə fəaliyyət göstərməsinə dair qərarımız olacaq. Əlbəttə, təşkilatlanma işlərini tam baş çatdırdıqdan sonra hərəkatın təsis qurultayını keçirəcəyik”.\nRazi Nurullayev daha sonra bəyan edib ki, artıq Azərbaycan Xalq Cəbhəsi Partiyası, onun fəaliyyəti, partiyadaxili məsələlər onu maraqlandırmır. Onun sözlərinə görə, bu partiya haqqında danışmaq da istəmir: “Biz fəaliyyət göstərəcəyimiz hərəkatı yaradırıq. Mən heç kimin AXCP-dən ayrılaraq bizim hərəkata gəlməsini də arzu etmirəm. Yəni işimizi “keçmiş partiyamızdan kimsə çıxaraq bizə qoşulacaq” prinsipi üzərində qurmuruq. Mən bəyan etmişəm ki, AXCP-dən heç kəsi hərəkata dəvət etmək niyyətində deyiləm. Əgər kimsə partiyadan ayrılıb hərəkata qoşulmaq niyyətində olacaqsa, mən bunun əleyhinə olacağam. Ancaq qeyd edim ki, bizim hərəkatın qərarverici qurumu Siyasi Şura olacaq. Yəni hər şey Siyasi Şuranın iradəsindən asılı olacaq. AXCP-də baş verənlərə, xüsusilə gənclərin bu partiyadan çıxarılmasına münasibətimizi ifadə etmişik. Yenidən bu partiyada baş verənlər haqqında danışmaq istəmirəm. Düzdür, deyilənə görə, AXCP üzvlərindən kimsə sosial şəbəkədə barəmdə müəyyən fikirlər işlədib. Ancaq şəxsən mənim özümün bundan xəbərim yoxdur. AXCP-də baş verən hərəkətlərin normal olmadığını ifadə etmişəm və hazırda onlar mənim marağımı cəlb etmir. Açığını deyim ki, mən AXCP-dən istefa verdikdən sonra barəmdə ciddi qara piar aparıldı. Lakin indilikdə bu kampaniya səngiyib və ümid edirəm ki, bir daha baş verməyəcək”.\nYeni Demokratiya Hərəkatının təsisçisi söyləyib ki, təşkilatlanma işləri başa çatdıqdan sonra müəyyən qurumlarla əməkdaşlıq da edə bilərlər. Onun sözlərinə görə, AXCP ilə əməkdaşlıq etmək bu gün üçün ciddi mövzu deyil: “Ancaq hər şeyi zaman yoluna qoyur. Mən bu məsələdə təkbaşına qərar verə bilmərəm. Yeni Demokratiya Hərəkatının qərarlarını Siyasi Şura verəcək. Mən hərəkatda sadəcə olaraq təsisçilərdən biri, təşəbbüs qrupunun rəhbəriyəm. Bu baxımdan kimlə müttəfiqlik edib-etməyəcəyimiz haqda danışmağa hüquqi əsasım yoxdur”.\nBununla belə Nurullayev əlavə edib ki, ənənəvi müxalifətlə əməkdaşlıq etməyə sıcaq baxmır. Onun sözlərinə görə, bu mövzuya baxışları daha çox Respublikaçı Alternativ Hərəkatının baxışları ilə üst-üstə düşür: “Bizim də baxışlarımız analoji olacaq. Təbii ki, müəyyən məsələlərlə bağlı əməkdaşlıq etmək olar, amma onlar indiyə qədər müəyyən yol gediblər, nəticə də ortadadır. Biz bu yolu onlarla birgə getmək və bu yolda iz qoymaq niyyətindən uzağıq”.


Islam Times - Ayətullah Xamenei Beynəlxalq Qüds günü münasibətilə çıxış edib - Təfərrüat - Print Edition\n7 May 2021 16:01\nİslamTimes: İran İslam Respublikasının Ali lideri Ayətullah Seyid Əli Xamenei bu gün Beynəlxalq Qüds günü ilə bağlı çıxış edib.\nAyətullah Xamenei çıxışı zamanı bildirib ki, İsrail rejimi ilə mübarizə hamının öhdəsinə düşən vəzifədir: "Bu qaniçən rejimlə mübarizə aparmaq zülm və terrorizmlə mübarizədir".\nAyətullah Xamenei qeyd edib ki, Fələstin məsələsi hələ də İslam ölkələri arasında ortaq olan ən vacib məsələdir: "Fələstin məsələsi hələ də İslam ümmətinin ən vacib və canlı məsələsidir. Zalım kapitalist sistemin siyasəti bir millətin evini, vətənindən, ata-baba torpağından əlini kəsib və içində bir terror rejimi, xarici bir xalq qurub. Sionist rejimin qurulmasının boş məntiqindən daha zəif və əsassız nə var? İddialara görə, avropalılar II Dünya müharibəsi illərində yəhudilərə zülm ediblər, buna görə yəhudilərin qisası Qərbi Asiyadakı bir milləti didərgin salmaqla və orada vəhşilik göstərməklə alınmalıdır. Qərb hökumətlərinin sionist rejimə olan dəyişməz dəstəyinə arxalanmaları və bununla da insan haqları və demokratiya ilə bağlı bütün yalan iddialarını saxtalaşdırması məntiqlidir və bu gülünc hekayə yetmiş ildən çoxdur ki davam edir".\nAyətullah Xamenei çıxışının davamında "Sionistlər ilk gündən işğal altındakı Fələstini bir terror mərkəzinə çevirdilər. İsrail bir ölkə deyil, Fələstin xalqına və digər müsəlman millətlərə qarşı bir terror qarnizonudur. Bu rejimə qarşı mübarizə, zülmə qarşı mübarizə, terrorizmə qarşı mübarizədir və bu bir ictimai borcdur. İslam ümmətindəki zəiflik və bölünmə Fələstinin qəsb edilməsinə yol açır. Qəsbkar rejim 1948-ci ildə qurulsa da, İslam bölgəsindəki bu həssas nöqtəyə müdaxilə hazırlıqları illər öncə başlamışdı. Bu illər Qərbin dünyəviliyi, ekstremist və kor millətçiliyi idarə etmək, Qərbin ovsunladığı və ya sayı çox olan avtoritar dövlətləri hakimiyyətə gətirmək üçün İslam ölkələrinə aktiv müdaxiləsi ilə üst-üstə düşür. Həmin illərdə İran, Türkiyə və Qərbi Asiyanın ərəb ölkələrindən Şimali Afrikaya qədər olan hadisələrin araşdırılması müsəlman ümmətindəki zəifliyin və bölünmənin Fələstinin qəsb edilməsi və təkəbbür göstərənlərin fəlakətinə yol açdığı acı həqiqətini ortaya qoyur. O dövrdə həm kapitalist, həm də kommunist düşərgələrin sionist qitələrlə birləşməsi ibrətamizdir. İngiltərə plan qurdu və təqib etdi, sionist kapitalistlər bunu pul və silahla həyata keçirtdi, Sovet İttifaqı qanunsuz dövlətin qurulmasını rəsmiləşdirən və oraya çox sayda yəhudini göndərən ilk hökumət idi. Qəsb rejimi bir tərəfdən İslam dünyasındakı vəziyyətin, digər tərəfdən bu plan və Avropa təcavüzünün məhsulu idi", - deyə bildirib.\nAli lider daha sonra bunları qeyd edib: "Bu gün dünya əvvəlki kimi deyil. Bu həqiqəti heç vaxt unutmamalıyıq. Bu gün güclər nisbəti İslam dünyasının lehinə dəyişib. Avropa və ABŞ-da baş verən müxtəlif siyasi və sosial hadisələr Qərbin dərin struktur, idarəetmə və mənəvi zəifliklərini dünyaya ifşa etdi. ABŞ-dakı seçki hadisələri, təkəbbürlü idarəçilərinin qalmaqallı sınağı, eyni zamanda ABŞ və Avropadakı koronavirus xəstəliyi ilə uğursuz bir illik qarşıdurma, son dövrlərdə Avropanın böyük ölkələrindəki siyasi və sosial qarışıqlıqlar hamısı tənəzzül əlamətləridir. Digər tərəfdən, ən həssas İslam bölgələrində müqavimət qüvvələrinin böyüməsi, onların müdafiə və hücum qabiliyyətlərinin artması, müsəlman xalqlarda özünəməxsus şüurun və motivasiyanın, ümidin artması, İslam və Quran şüarlarının böyüməsi, xalqlarda müstəqillik və özünə güvənmənin böyüməsi mübarək əlamətlərdir. Bu daha yaxşı bir gələcək vəd edir".\nAyətullah Xamenei müsəlmanların Qüds istiqamətində birləşməli olduğunu vurğulayıb: "Bu mübarək gələcəkdə müsəlman ölkələrinin çiçəklənməsi əsas hədəf olmalıdır və bu, çox da uzaq görünmür. Bu artımın mərkəzində bütün ölkə mənasını verən Fələstin və müqəddəs Qüdsün taleyi durur. Bu, İmam Xomeyninin (Allah ona rəhmət etsin) nurani qəlbini Ramazan ayının son cümə günü Beynəlxalq Qüds günü elan etməyə vadar edən həqiqətdir. Müqəddəs Qüds istiqaməti boyunca müsəlmanların yüksəlməsi sionist düşmən, Amerika, Avropa tərəfdarlarının kabusudur. "Əsrin müqaviləsi"nin uğursuz planı və daha sonra bir neçə zəif ərəb dövlətinin qəsbkar rejim ilə münasibətlərini normallaşdırmaq cəhdi bu kabusdan qaçmaq üçün çıxılmaz cəhdlərdir. Qəti deyirəm, bu səylər nəticə verməyəcək. Sionist rejimin çöküşü başlayıb və dayanmayacaq".\nİranın Ali lideri bildirib ki, işğal olunmuş ərazilərdə davamlı müqavimət və fələstinli mücahidlərə qlobal müsəlman dəstəyi olmalıdır:\n"Gələcəyi iki vacib amil müəyyənləşdirir. Birincisi və ən əsası Fələstin əraziləri daxilində müqavimətin davam etməsi, cihad, şəhidlik xəttinin güclənməsi, ikincisi, dünyadakı müsəlman dövlətlərin və millətlərin Fələstin mücahidlərinə qlobal dəstəyidir. Hamımız - dövlət adamları, ziyalılar, din alimləri, partiyalar və qruplar, qeyrətli gənclər və başqaları - bu qlobal hərəkatda yerimizi tapmalı və rol oynamalıyıq".\nAli lider sonra fələstinli gənclər başda olmaqla, ərəb dilli ölkələrin gənclərinə ərəbcə müraciət edib. /Eastnews/\nStory Code: 931288


Nazəninin həyat yoldaşı: “Təranə məşuqəm olub...”- ŞOK İDDİA\n28 Sentyabr 2015 13:15\n4 253 Baxış\nTəranə Qumralla Nazəninin həyat yoldaşı Məhəbbət Həsənov arasında məhkəmə çəkişməsi davam edir.\nBelə ki, birinci məhkəmədə Nazəninin həyat yoldaşına uduzan Təranə Qumralın qarşı tərəfdən acıq çıxmaq üçün atdığı addım ona baha başa gəlib. Təranə Qumralın "Instagram" səhifəsində Nazəninin həyat yoldaşının fotolarını yayması və şəkillərin altından təhqiramiz sözlər yazması Nazəninin ərini hərəkətə gətirib.O, buna görə yenidən Təranə Qumralı məhkəməyə verib. Məhkəmədə yenidən uduzacağını görən Təranə dərhal "Instagram" səhifəsini bağlayaraq məsuliyyətdən yayınmağa cəhd edib. Lakin qarşı tərəf geri çəkilmək fikrində deyil.\nPublika.az-a açıqlama verən Nazəninin həyat yoldaşı Məhəbbət Həsənov sona qədər mübarizə aparacığını deyib: “Gizlətmirəm, Təranə Qumral mənim məşuqəm olub. Birinci məhkəmədə də Təranə Qumralın mənə yazdığı intim mesajlarla bu, sübuta yetirildi. Mənə çox maraqlıdır, onun qeyrətli əri məhkəmənin bu sübutundan sonra hansı hissləri yaşadı. O qadın daha sonra mənim fotolarımı özünün "Instagram" səhifəsində yayaraq məni təhqir etdi. Buna görə də qanun qarşısında cavab verməli olacaq. Baxmayaraq ki, həmin səhifəni sonradan bağladı”.\nM.Həsənovun vəkili Adəm Məmmədov Publika.az-a açıqlamasında bunları deyib: “Təranə Qumral "Instagram" səhifəsini ləğv etməklə məsuliyyətdən yayına bilməz. Onun əməllərini sübut etmək çətin deyil. O, M.Həsənovun şərəf və ləyaqətini alçaltdığı üçün qanun qarşısında cavab verəcək”.


Skopelos Skopelos Archangels (Agion Taksiarchon) qeyd etməsi - SKOPELOS.COM\nListings >> Fəaliyyət & İstirahət >>Nə var >>Skopelos Dini qeyd etmələr\nArchangels (Agion Taksiarchon) qeyd etməsi\nTaxiarches kilsəsi 8 Noyabrda qeyd edir.\nTaxiarches kilsəsi 8 Noyabrda qeyd edir. Bu xüsusi kilsədə, kahinlər başqa kilsələrdə olduqları üçün bir neçə gün sonra bunu qeyd edirlər. Liturgiyadan sonra parishionerlər ənənəvi reseptdən, makaronlu keçidən və bol axan şərabdan həzz alırlar.\nMəryəmin qeyd etməsi (Koimisi tis Theotokou)


Nur-az.com - Qaçqınlar “Qaçqınkom”un qabağında aksiya keçirəcək\nQaçqınlar “Qaçqınkom”un qabağında aksiya keçirəcək\nBinəqədi rayonu, Rəsulzadə qəsəbəsi, 3126-cı məhəllədə yaşayan 36 qaçqın ailəsi Prezident Administrasiyası, eləcə də Qaçqın və Məcburi Köçkünlərin İşləri üzrə Dövlət Komitəsinin (“Qaçqınkom”) binası qarşısında aksiya keçirəcək.\nBu məlumatı virtualaz.org saytına həmin ərazidə yaşayan məcburi köçkün Nailə Surxay qızı Şəfiyeva verib.\nŞikayətçinin sözlərinə görə, metro stansiyasının tikintisi üçün ərazidə yaşayan sakinlərin köçürülməsi zamanı yalnız qaçqınları hüquqları pozulub: “Yanvarın 7-də Bakı Metropolitenindən nümayəndə gəldi, dedilər ki, sizə yalnız bir gün vaxt veririk. Bu gün evlərimizi tərk etməsək, başınıza uçurdacaqlar. Yanvarın 9-da buldozerlər gətirərək evlərimizi yerlə-yeksan edəcəklər. Buna görə də etiraz aksiyalarına başlayacağıq”.\nN.Şəfiyevanın sözlərinə görə, 1995-ci ildən həmin ərazidə yaşayır: “Burada yüzlərlə ev vardı. Amma ərazi Bakı Metropoliteninin balansında olduğundan o evlərin hamısı sənədsiz idi. Hamı kimi qaçqınlar da pul verib torpaq sahəsi alıblar. Lakin köçürülmə zamanı yalnız 36 qaçqın ailəsinə kompensasiya verilmədi”.\nMəcburi köçkün qeyd etdi ki, Bakı Metropoliteni qaçqın ailələrinin köçürülməsi üçün “Qaçqınkom”a vəsait ayırıb: “Bakı Metropolitenində Tağı Əhmədovun müavinlərinin qəbulunda olduq. Dedilər ki, “Qaçqınkom”a pul ödəyiblər. “Qaçqınkom”un rəhbəri Əli Həsənov isə bizimlə görüşdə həmin vəsaitə qaçqın ailələri üçün Masazırda evlər aldığını dedi. Həmin evləri bizə müvəqqəti məskunlaşmaq adı ilə verirlər. Belə çıxır ki, mənim evimin puluna “Qaçqınkom” mənə ev alır, özü də onu müvəqqəti yaşamağa verir”.\nN.Şəfiyeva 9 sot ərazidə iki ev tikdiyini dedi: “Mənim oğlum hərbçidir, İraqda sülhməramlı qüvvələrin tərkibində qulluq edib. Həyatını təhlükədə qoyub yığdığı pullarla özünə ev tikib. İndi bizə iki mülkün əvəzinə ikiotaqlı mənzil verirlər. Digər qaçqın ailələri də mənim vəziyyətimdədir. Biz də digər ailələr kimi kompensasiya tələb edirik”.\nQeyd edək ki, qaçqın ailələri artıq bir neçə dəfə Qaçqın və Məcburi Köçkünlərin İşləri üzrə Dövlət Komitəsinin, Prezident Administrasiyasının qarşısındakı yolu bağlamağa cəhd ediblər: “Hətta Amerikanın Azərbaycandakı səfirliyinə də gedərək dərdimizi onlara dedik. Amma hər aksiyadan sonra yalnız vəd verildi. Bu dəfə isə sonadək mübarizə aparacağıq”.\n1875 dəfə baxılıb


Yanvar 15, 2022 – GADTB\nGündəlik Arxivlər: Yanvar 15, 2022\nGADTB-nin Mətbuat Mərkəzinə daxil olan məlumata görə, dünyanın növbəti ən böyük aviasiya, kosmos və texnologiyalar festivalı “Teknofest” mayın 26-29-da Azərbaycanda keçiriləcək. Bununla əlaqədar festival çərçivəsində “Texnoloji müsabiqələrə” qeydiyyat başlayıb. Müsabiqlərə həmçinin beynəlxalq iştirakçılara da açıq olacaq. Hər bir müsabiqə üçün son müraciət tarixləri fərqlidir. Müsabiqələr üzrə ətraflı məlumatı www.teknofest.az saytından …\nGADTB-nin Mətbuat Mərkəzinə daxil olan məlumata görə, Türkiyə Silahlı Qüvvələrinin 3 hərbçisinin şəhid olduğu Şanlıurfanın Akçaqala bölgəsində 44 terrorçu məhv edilib. Bunu Türkiyənin milli müdafiə naziri Hulusi Akar deyib. Nazir qeyd edib ki, xain hücumdan sonra müəyyən edilmiş hədəflərə qarşı cəza əməliyyatlarına başlanılıb: “Terrorçuların hər hücumuna cavab veriləcəyinə və onların …\nGADTB: İranın irqçi fars-molla rejimi artıq azərbaycanlı fəalları həbs və işgəncə etməklə kifayətlənmir, özünün yırtıcı və terrorçu mahiyyətini də bruzə verməyə başlamışdır. Bu istiqamətdə işğalçı İran rejiminin ETTELAAT məmurları iki gün öncə yanvarın 13-də tanınmış azərbaycanlı milli fəal və idmançı Kərim İsmayılzadəni (Kərim Boksor) Təbrizdə terror edib. İranın ETTELAAT qüvvələri …\nGADTB-nin Mətbuat Mərkəzinin “Azad İran”a istinadən yaydığı məlumata görə, Telegram kanalı xəbər verir ki, Arsen Avakyan sözügedən universitetin rektorunu Ermənistana dəvət edərək bildirib: “Şübhəsiz ki, biz İran İslam Cumhuriyyəti ilə əlaqələrimizi inkişaf etdirmək və möhkəmləndirmək istəyirik. Bu arada Qum şəhəri və Dinlər və Məzhəblər Universiteti İran-Ermənistan əlaqələrinin dərinləşməsində xüsusi rol …\nGADTB-nin Mətbuat Mərkəzinə daxil olan məlumata görə, Kollektiv Təhlükəsizlik Müqaviləsi Təşkilatının (KTMT) hərbi qüvvələri tərkibində olan Rusiya hərbçiləri bu gün Qazaxıstandan çıxıb. Rusiya qoşunları Qazaxıstanı təyyarələrlə tərk edib. “Qazaxıstandakı Rusiya qoşununun bölmələri hərbi texnikanı İl-76 və An-124 hərbi təyyarələrinə yükləyib və Almatıdan uçublar. On beş İl-76 və üç An-124 təyyarəsi …\nRus knyazı İqoru məğlub etmiş Azərbaycan Qaraman türkləri\nGADTB: 944-cü ildə vikinqlərin Azərbaycana ən böyük yürüşlərindən biri baş verdi. Həmin vaxt Azərbaycanı Deyləmdən olan Salarilər sülaləsi idarə edirdi. Bu sülalənin digər adı Kəngərilər idi. Ehtimala görə, konunq İnqvarın başçılıq etdiyi, təxminən 3–4 min vikinq gəmilərlə Xəzər dənizindən Kür çayına keçib ölkənin içərilərinə doğru üzdü. Onların hədəfi Bərdə idi. …\nGADTB başqanı sayın Əjdər Tağızadənin GADTB TV-də “İran adlanan yerdə proseslərə baxışımız” mövzusunda çıxışı -Video\nGADTB-nin Mətbuat Mərkəzinə daxil olan məlumata görə, GADTB başqanı sayın Əjdər bəy Tağızadə GADTB TV-də “İran adlanan yerdə proseslərə baxışımız” mövzusunda çıxış etmişlər. Sayın Əjdər bəy Tağızadə həmin proqramda İran adlanan yerdə hakimiyyətin orta əsr feodal rejimlərinə oxşar rejim qurması, bütün qeyri-farsların irqçi fars rejim tərəfindən talanması, ətraf mühiti və …


Lütf sizi azad etdi — Romalılara 6:14 | Təlim\n«Günah sizin üzərinizdə ağalıq etməməlidir, axı siz... lütfün tabeliyindəsiniz» (ROM. 6:14).\nNƏĞMƏ: 2, 61\nNəyə görə demək olar ki, fidyə Allahın bizə göstərdiyi lütfdür?\nHansı mənada özümüzü «günah üçün ölmüş» saymalıyıq?\nAllahın lütfünə görə minnətdarlıq hissi bizi nəyə təşviq etməlidir?\n1, 2. Romalılara 5:12 ayəsini nə dərəcədə tez-tez istifadə edirik?\nYAXŞI bildiyimiz və tez-tez istifadə etdiyimiz ayələrin siyahısını tutmaq istəsəydiniz, Romalılara 5:12 ayəsini siyahının başında yazardınız? Ayədə deyilir ki, «günah bir adam vasitəsilə, ölüm də günah vasitəsilə dünyaya girdi. Beləcə, ölüm bütün adamlara keçdi, çünki hamı günah işləyib». Bu ayəni nə dərəcədə tez-tez işlədirsiniz?\n2 «Müqəddəs Kitab təlimləri» kitabında bu ayə dəfələrlə işlənib. Uşaqlarınızla və ya başqa kiminləsə bu kitabın 3, 5 və 6-cı fəsillərindəki Allahın yer üçün niyyəti, fidyə və ölümlə bağlı mövzuları keçəndə Romalılara 5:12 ayəsini, çox ehtimal ki, oxumusunuz. Bəs bu ayənin Yehova ilə münasibətlərinizlə, davranış tərzinizlə və ümidinizlə necə bağlı olduğunu heç düşünmüsünüz?\n3. Hər birimiz hansı həqiqəti boynumuza almalıyıq?\n3 Boynumuza almalıyıq ki, hamımız günahlıyıq və hər gün günah işləyirik. Amma nə yaxşı ki, Allah torpaqdan yarandığımızı unutmur və bizə mərhəmət göstərir (Zəb. 103:13, 14). İsa Məsih də bizə günahların bağışlanması üçün dua etməyi buyurmuşdu (Luka 11:2—4). Dua edib əfv diləyəndə Yehova bizi bağışlayır, odur ki törətdiyimiz günaha görə özümüzü didib-parçalamağa dəyməz. Gəlin görək Yehova Allah bizi nəyin əsasında bağışlayır.\nALLAHIN LÜTFÜ ƏFVƏ YOL AÇIR\n4, 5. a) Romalılara 5:12 ayəsinə nə aydınlıq gətirir? b) Romalılara 3:24 ayəsində işlənən «lütf» sözü yunan dilində hansı mənanı daşıyır?\n4 Romalılara məktubun müəyyən fəsilləri, xüsusən də 6-cı fəsli Romalılara 5:12 ayəsi ilə bağlı vacib məlumat açıqlayır. Bu məlumat Yehovanın nəyin əsasında günahlarımızı bağışladığını başa düşməyə kömək edir. Romalılara 3:23, 24 ayələrində deyilir: «Hamı günah işləyib... Lakin onlar Məsih İsanın ödədiyi fidyə vasitəsilə qurtulub saleh sayılırlar. Bu, Allahın Öz lütfü sayəsində verdiyi bir ənamdır». Bir elmi əsərə əsasən, Bulusun bu ayədə işlətdiyi «lütf» sözü yunan dilində «ürəkdən və təmənnasız şəkildə edilən yaxşılıq» mənasını daşıyır. Bəli, bu, insanın qazanmadığı halda ona edilən yaxşılıqdır.\n5 Alim Con Parkhörst yazmışdı: «Bu söz Allahla və Məsihlə bağlı işlənəndə çox vaxt onların insanları, layiq olmadıqları halda, xilas etmək üçün etdiyi təmənnasız yaxşılığa aid edilir». Gəlin görək Yehova bu lütfü, yəni yaxşılığı necə göstərib, həmçinin bu lütf Onunla aramızdakı münasibətlə və ümidimizlə necə bağlıdır.\n6. Allahın lütfü hansı nemətlərə yol açır və bundan kimlər faydalana bilər?\n6 Günah və ölüm bir adam, yəni Adəm vasitəsilə dünyaya girdi. Beləcə, «bir nəfərin günahı ucbatından və onun vasitəsilə ölüm hökmranlıq edir». Amma Allah «tək bir şəxs — İsa Məsih vasitəsilə» bizə «bol lütf» göstərib (Rom. 5:12, 15, 17). Bu lütf bütün bəşəriyyətin qarşısında gözəl nemətlərə yol açır. Belə ki, «bir şəxsin [İsanın] itaəti... çoxlu insanı saleh edəcək», yəni Allahın lütfü insanı «İsa Məsih sayəsində əbədi həyata» apara bilər (Rom. 5:19, 21).\n7. Nəyə görə demək olar ki, fidyə Allahın bizə göstərdiyi lütfdür?\n7 Yehova Allah Oğlunu fidyə olaraq yer üzünə göndərməyə borclu deyildi. Həmçinin heç bir insan günahlı olduğu üçün Allahın və İsa Məsihin ödədiyi fidyəyə layiq deyil. Bəli, doğrudan da, günahlarımızın bağışlanması və əbədi həyat ümidi Allahın lütfüdür. Biz isə bu lütfün qarşılığında Allaha ürəkdən minnətdar olmalı və bu minnətdarlığımızı həyat tərzimizlə göstərməliyik.\nLÜTFÜNƏ GÖRƏ ALLAHA MİNNƏTDARIQ\n8. Bəzilərində günah işlətməklə bağlı hansı yanlış düşüncə ola bilər?\n8 Adəmin günahlı nəsli olduğumuz üçün günah işləmək, səhv etmək hər birimizin qanındadır. Ancaq Allahın lütfünü bəhanə gətirərək: «Düzdür, bu hərəkət Allahın xoşuna gəlmir, amma O, mərhəmətlidir, məni bağışlayar», — deyib özümüzə bəraət qazandırmaq yanlış hərəkətdir. Təəssüf ki, həvarilərin dövründə bəzi məsihilər bu cür düşünürdü. (Yəhuda 4 ayəsini oxuyun.) Bəlkə də biz heç vaxt bu sözləri dilimizə gətirməyəcəyik, amma, ola bilsin, bizdə cüzi də olsa, bu cür düşüncə var ya da nə vaxtsa yarana bilər.\n9, 10. Bulusla digər məsh olunmuş məsihilər günah və ölümdən necə azad olmuşdular?\n9 Həvari Bulus Romalılara yazdığı məktubda vurğulamışdı ki, məsihilər «Allah məni başa düşür. O, günahımdan keçər» kimi fikirləri qəti şəkildə qovmalı idilər. Çünki Bulusun yazdıqlarına əsasən, onlar günah üçün ölmüşdülər. (Romalılara 6:1, 2 ayələrini oxuyun.) Bu, necə ola bilər, axı Bulusun bu sözləri ünvanladığı insanlar həmin vaxt sağ idilər?\n10 Yehova Allah fidyənin əsasında Bulusun və digər məsihilərin günahlarını bağışlamış, onları müqəddəs ruhla məsh etmiş və Özünün ruhani oğulları adlandırmışdı. Bununla da onlara göydə yaşamaq ümidi bəxş etmişdi. Əgər bu məsihilər axıradək sadiq qalsaydılar, Məsihlə birgə göydə yaşayıb səmavi hökumətdə hakimiyyət sürəcəkdilər. Lakin Bulus «biz günah üçün ölmüşük» deyəndə onlar hələ sağ idilər, yerdə xidmət edirdilər. Fikrinə aydınlıq gətirmək üçün Bulus İsanı nümunə gətirmişdi. Məsih cismani bədəndə ölmüş, ölməz ruhani varlıq kimi dirilmişdi. Ölüm artıq onun üzərində ağalıq etmirdi. Məsh olunmuş məsihilər haqqında da eyni şeyi demək olardı. Onlar özlərini günah üçün ölmüş sayır və Məsih İsa vasitəsilə Allah üçün yaşayırdılar (Rom. 6:9, 11). Onların həyat tərzi artıq əvvəlki kimi deyildi. Onlar daha cismin günahlı arzularının qulu deyildilər, əvvəlki həyat üçün artıq ölmüşdülər.\n11. Yer üzündə yaşamağa ümid edən məsihilər hansı mənada günah üçün ölüblər?\n11 Bəs Bulusun sözlərini bugünkü məsihilərə aid etmək olar? Məsihi olmazdan əvvəl biz tez-tez günah edirdik və günahlarımızın Allahın gözündə nə qədər ağır olduğunu dərk etmirdik. Biz, sanki, «qanunsuzluğun və natəmizliyin qulu» olmuşduq, demək olar ki, «günahın qulu» idik (Rom. 6:19, 20). Amma bir gün Müqəddəs Kitabı öyrənməyə başladıq, həyatımızda dəyişiklik etdik, özümüzü Allaha həsr etdik və vəftiz olduq. O vaxtdan etibarən biz Allahın qayda-qanunlarına ürəkdən itaət edirik və beləcə, «günahın əsarətindən qurtulub salehliyin qulu» olmuşuq (Rom. 6:17, 18). Buna görə biz də deyə bilərik ki, günah üçün ölmüşük.\n12. Hər birimizin qarşısında hansı seçim var?\n12 Gəlin Bulusun Romalılara 6:12 ayəsində yazdığı sözlərin üzərində düşünək: «Qoymayın ki, günah fani bədəninizdə hökmranlıq etsin və siz bədəninizin istəklərinə tabe olasınız». Biz günahlı bədənimizin arzularının dalınca qaçanda izin veririk ki, günah bizə hökmranlıq etsin. Belə çıxır ki, seçim bizim əlimizdədir: biz günahın hökmranlığını ya rədd edəcəyik, ya da ona tabe olacağıq. Buna görə də özümüzə növbəti sualları verməliyik: «Qəlbimdə günahlı arzuları yetişdirib böyütdüyüm hallar olur? Deyə bilərəmmi ki, mən günah üçün ölmüşəm? Məsih İsa vasitəsilə Allah üçün yaşayıram?» Bizə lütf edib günahlarımızı bağışladığına görə Allaha, doğrudan da, minnətdarıqsa, var gücümüzlə Onu razı salmağa çalışacağıq.\nSİZ QALİB GƏLƏ BİLƏRSİNİZ\n13. Nəyin əsasında deyə bilərik ki, günahlı əməllərdən əl çəkmək mümkündür?\n13 Yehovanın xidmətçiləri Onu tanımazdan əvvəl xəcalət gətirən və ölümə aparan bəhrələr gətirirdi, amma Onu sevəndən və Ona xidmət etməyə başlayandan onların həyatları dəyişib (Rom. 6:21). Bulusun məktub yazdığı Korinf yığıncağındakı məsihilər də eyni şeyi etmişdilər. Onlardan bəziləri bütpərəst, zinakar, kişibaz, oğru, içki düşkünü və sair murdar əməllər sahibi idi. Amma onlar yuyulub təmizlənmiş və müqəddəs edilmişdilər (1 Kor. 6:9—11). Roma yığıncağında da belələri var idi. Bulus onlara yazmışdı: «Bədəninizi haqsızlıq silahı kimi günaha təqdim etməyin, özünüzü ölümdən həyata qayıtmış insanlar kimi, bədəninizi də salehlik silahı kimi Allaha təqdim edin» (Rom. 6:13). Bulus əmin idi ki, bu məsihilər ibadətlərini pak saxlamağa qadirdirlər və bunun sayəsində Allahın lütfündən daim bəhrələnə bilərlər.\n14, 15. Yehova Allaha itaətlə bağlı özümüzə hansı sualları verməliyik?\n14 Bu gün də məsihilərin arasında Korinf yığıncağındakı bacı-qardaşlar kimi vaxtilə pis əməllərlə məşğul olmuş insanlar var. Onlar da öz həyatlarını kökündən dəyişib, yuyulub təmizləniblər. Yehovanı razı salmaq üçün hər birimiz həyatımızda müəyyən dəyişikliklər etmişik. Gəlin özümüzdən soruşaq: «Lütf edib məni bağışladığı üçün Allaha minnətdarlıqdan irəli gələrək günahlı arzularla mübarizə aparıram? Özümü Allaha ölümdən həyata qayıtmış insan kimi təqdim edirəm?»\n15 Bunun üçün biz Korinf yığıncağındakı bəzi məsihilərin vaxtilə törətdiyi ciddi günahlardan uzaq durmalıyıq. Bu cür günahları edə-edə Allahın lütfünə sığınıb Onun bizi bağışladığını düşünmək ağılsızlıqdır. Bəs Yehova Allaha ürəkdən itaət edirik, bəzi insanların elə də ciddi günah saymadığı əməllərdən də uzaq durmaq üçün var gücümüzlə çalışırıq? (Rom. 6:14, 17).\n16. Nəyə əsasən deyə bilərik ki, məsihilər yalnız 1 Korinflilərə 6:9—11 ayələrində adı çəkilən günahlarla mübarizə aparmamalıdırlar?\n16 Gəlin bir az da həvari Bulus haqqında danışaq. Əmin ola bilərik ki, o, 1 Korinflilərə 6:9—11 ayələrində adı çəkilən murdar əməlləri törətməmişdi. Ancaq özünün də etiraf etdiyi kimi, o, günahlı insan idi. O yazmışdı: «Mən... günaha satılmış adi insanam. Nə etdiyimi özüm də anlamıram. İstədiyim şeyi etmirəm, nifrət etdiyim şeyi edirəm» (Rom. 7:14, 15). Bu ayələrdən görünür ki, Bulusun gözündə günah sayılan başqa əməllər də var idi və o, onlarla mübarizə aparırdı. (Romalılara 7:21—23 ayələrini oxuyun.) Gəlin biz də Bulus kimi var gücümüzlə çalışıb Yehovaya ürəkdən itaət edək.\n17. Dürüst olmaq nəyə görə vacibdir?\n17 Misal üçün, götürək dürüstlük məsələsini. Dürüstlük hər bir məsihi üçün tələbdir. (Məsəllər 14:5; Efeslilərə 4:25 ayələrini oxuyun.) Şeytan «yalanın atasıdır» və heç birimiz yalan danışaraq ona bənzəmək istəməzdik. Hənənyayla arvadı yalan danışdıqları üçün həyatlarını itirdilər. Onlardan ibrət götürüb yalandan uzaq durmalıyıq (Yəh. 8:44; Həv. 5:1—11). Lakin dürüst olmaq üçün yalnız yalandan uzaq durmaq azdır. Allaha lütfünə görə minnətdar olduğumuzu hər şeydə dürüst olmaqla göstərməliyik.\n18, 19. Dürüst olmaq nə deməkdir?\n18 Yalan danışmaq danışarkən həqiqəti gizlətməkdir. Yehova Öz xidmətçilərindən sadəcə yalan danışmamağı yox, ondan artığını tələb edir. O, keçmişdə İsrail xalqına demişdi: «Siz müqəddəs olmalısınız, çünki Mən, Allahınız Yehova müqəddəsəm». Sonra Yehova müqəddəsliyə xas bəzi cəhətləri vurğulamışdı: «Oğurluq etməyin, adam aldatmayın, bir-birinizə kələk gəlməyin» (Lav. 19:2, 11). Təəssüf ki, bəziləri yalan danışmasalar da, başqalarına kələk gələrək onları aldadırlar.\nMəsihi təkcə yalandan yox, kələkdən də uzaq olmalıdır (19-cu abzasa baxın)\n19 Tutalım, bir nəfər müdirinə və ya iş yoldaşlarına deyir ki, sabah işə gəlməyəcək ya da işdən tez çıxacaq, çünki həkimə getməlidir. Əslində, onun həkimə getməsi sadəcə aptekə dəyməkdən və ya həkimə pul ödəməkdən ibarətdir. Sabah işə gəlməməyinin, işdən tez çıxmağının tamam başqa səbəbi var: sabah o, səyahətə çıxmalı və ya ailəsi ilə birgə dənizə getməlidir. Düzdür, onun «həkimə getməliyəm» sözlərində, cüzi də olsa, həqiqət var. Bəs əslində onun bu hərəkətinə nə ad vermək olar: dürüstlük, yoxsa kələk? Yəqin siz belə halların şahidi olmusunuz. Ola bilsin, bu insanlar problemdən qaçmaq və ya kimdənsə istifadə etmək məqsədi ilə bu cür davranırlar. Düzdür, onlar açıq-aydın yalan danışmırlar, amma demək olarmı ki, onlar Allahın «adam aldatmayın» əmrinə tabe olurlar? Bəs Romalılara 6:19 ayəsindəki «Müqəddəs olmaq üçün bədəninizin üzvlərini salehliyin qulu edin» buyruğuna uyğun davranırlar?\n20, 21. Allahın lütfü bizi nəyə təşviq etməlidir?\n20 Uzun sözün qısası: Allaha lütfünə görə minnətdarlığımızı göstərmək üçün zinadan, əyyaşlıqdan və digər günahlı əməllərdən qaçmaq azdır. Biz nəinki əxlaqsızlıqdan uzaq durmalıyıq, həmçinin, əxlaqsız əyləncələrə meyli də öldürməliyik. Bədənimizin üzvlərini salehliyin qulu etmişiksə, təkcə sərxoşluqdan uzaq durmaq azdır, biz həm də özümüzü sərxoşluğa yaxın vəziyyətə salmamalıyıq, yəni o dərəcədə içməməliyik ki, özümüzü qeyri-adi aparaq. Düzdür, bu cür meyilləri öldürmək əsl mübarizə ola bilər, amma əmin ola bilərik ki, bu savaşda qalib gəlmək mümkündür.\n21 Məqsədimiz həm ciddi, həm də xırda günahlardan qaçmaqdır. Təbii ki, hərdən yıxıldığımız anlar olacaq. Amma təslim olmamalıyıq, Bulus kimi qalxıb mübarizəyə davam etməliyik. Bulus dindaşlarına yazmışdı: «Qoymayın ki, günah fani bədəninizdə hökmranlıq etsin və siz bədəninizin istəklərinə tabe olasınız» (Rom. 6:12; 7:18—20). Bütün günahlı əməllərlə mübarizə aparmaqla biz Allaha İsa Məsih vasitəsilə göstərdiyi lütfə görə ürəkdən minnətdar olduğumuzu sübut edirik.\n22. Lütfünə görə Allaha minnətdar olduğunu əməlləri ilə sübut edən insanı hansı mükafat gözləyir?\n22 Allah lütfündən irəli gələrək bizim keçmiş günahlarımızı bağışlayıb və bundan sonra da bağışlamağa hazırdır. Gəlin buna görə Allahımıza minnətdar olaq, başqalarının gözündə elə də ciddi olmayan günahlardan belə uzaq duraq. Bunun əvəzində bizi Bulusun Romalılara 6:22 ayəsində təsvir etdiyi böyük mükafat gözləyir. Orada deyilir: «İndi siz günahın əsarətindən qurtulub Allahın qulları olduğunuz üçün müqəddəslik bəhrəsi gətirirsiniz və sonda əbədi həyata qovuşacaqsınız».


Altıncı çağırış Milli Məclisin 6 aylığı: Yenilər köhnələrdən fərqlənə bildi? Ayna.az\nİqbal Ağazadə: “Cəmiyyətdə yeni barış və dialoq mühiti yaradılmalı, yeni proses başlamalıdır ki, ölkə hazırkı çətin durumdan xilas olsun”\nElxan Şahinoğlu: “Parlament ona görə deyil ki, ingilis dilini yaxşı bilən deputatlar olsun, onları xaricə göndərib Azərbaycan həqiqətlərindən danışdıraq”\nArtıq altıncı çağırış Milli Məclisin fəaliyyətə başlamasından 6 ay keçdi. Yaz aylarında pandemiya dövrünün tələblərinə uyğun olaraq işləyən Milli Məclis bir neçə iclas keçirdi, müəyyən qanunlara əlavə və dəyişikliklər qəbul edildi.\nYaz sessiyasında deputatlar bir neçə dəfə növbədənkənar iclaslara da toplandılar. Milli Məclis üzvləri yay tətilinə yollansalar da, müxtəlif vaxtlarda mətbuatda fikirlər, təkliflər səsləndirdilər, aktivlik nümayiş etdirməyə çalışdılar.\nHazırda parlamentin müvafiq komitələrinin iclasları başlayıb: bəzi komitələr sosial məsafəyə, karantin qaydalarına əməl edilməklə toplantılarını keçirir, bəziləri isə onlayn formada iclas gerçəkləşdirir.\nCəmiyyət isə yeni çağırış Milli Məclisin ilk altı aydakı fəaliyyətini yüksək qiymətləndirmir. İctimaiyyət nümayəndələri hesab edirlər ki, bu il fevralın 9-da keçirilən növbədənkənar seçkilər nəticəsində formalaşan parlament özünü doğrultmur, qarşıya qoyulan hədəflərə çata bilmir. Yəni, əvvəlki çağırışla yeni çağırış parlamentin arasında 6 ayda demək olar ki, fərq görünmədi.\nVətəndaşlar hesab edirlər ki, bunun səbəbi heç də koronavirus pandemiyası deyil. Səbəblərdən biri - Milli Məclisin tərkibinin demokratik seçkilər nəticəsində formalaşmamasıdır. Pandemiya bəhanə sayıla bilməz, çünki ölkə Prezidenti bu müddətdə nəzərdə tutulan görüşləri, iclasları keçirib - ənənəvi qaydada olmasa da, onlayn şəkildə.\nÜmid Partiyasının sədri, keçmiş deputat İqbal Ağazadə AYNA-ya deyib ki, Milli Məclis xalq tərəfindən seçilməyib. O, xalq tərəfindən seçilməyən parlamentin hansısa qərarını da legitim hesab etmir: “Çünki oranın formalaşma prinsipi xalqın səsi ilə olmadı. Buna hansısa qiymət vermək də düzgün deyil. Hazırkı Milli Məclisin fəaliyyətinə “2” qiymət vermək olar”.\n“İcra qurumları tərəfindən formalaşan Milli Məclisdən nəsə gözləmək sadəlövhlükdür. Orada müstəqil fikir söyləyən bir deputat varmı? Mən görməmişəm. Ən demokratik yolla seçilmiş deputatı çıxıb deyirsə ki, səslər onun xeyrinə saxtalaşdırılıb, mən nə deyə bilərəm ki?!”, - deyə Ağazadə söyləyib.\nPartiya rəhbəri hesab edir ki, ölkə yeni siyasi mühitə daxil olmalıdır: “İcra strukturları, idarəetmə orqanları siyasi institutlara və xalqa demokratik seçki vədi verib, danışıqlara başlamalıdır. Bütün sferalarda - istər qanunverici orqanda, istər idarəetmə oqranlarında, istərsə də bələdiyyə sistemində yeni və demokratik seçkilərin anonsu verilməlidir. Cəmiyyətdə yeni barış və dialoq mühiti yaradılmalıdır, yeni proses başlamalıdır ki, ölkə hazırkı çətin durumdan xilas olsun. Xüsusən də, çətin iqtisadi, siyasi və ağır beynəlxalq münasibətlər sistemindən çıxa bilsin. Beynəlxalq təzyiqlərin qarşısında birlik nümayiş etdirərək dayanmağın yolu bundan keçir”.\n“Atlas” Araşdırmalar Mərkəzinin rəhbəri, politoloq Elxan Şahinoğlu isə mövcud parlament tərkibinə bir qədər fərqli yanaşır. Onun AYNA-ya dediyinə görə, qısa dövrdə deputatlar bir az tənqidlərin sayını artırıblar: “Əvvəl hansısa məsələ ətrafında xorla çıxış edirdilər, tərifləyirdilər. İndi bir az tənqidi fikirlər var. Ümumilikdə götürdükdə, açıq demək lazımdır ki, əvvəlki çağırışla son çağırış Milli Məclis arasında elə də böyük fərq yoxdur. Köhnə parlament ona görə buraxıldı ki, Milli Məclisin işində passivlik vardı. Özləri də etiraf etdilər ki, deputatlar passivdirlər, aparılan islahatlarla ayaqlaşa bilmirlər. Yeni parlament köhnədən üstün deyilsə, fərq cüzidirsə, o zaman fəaliyyəti qənaətbəxş saymaq olmaz. Düzdür, deputatlar arasında müəyyən qədər gənclər var. Onlar və bəzi müxalif sayılan deputatlar var ki, problemlərdən danışırlar. Amma Milli Məclisdə müxalifət təmsilçiliyi yoxdur. Parlamentdə müxalifətin olmaması da qanunverici orqanın işinə mənfi təsir edir”.\nAnalitikin fikrincə, Prezident Administrasiyası ilə partiyalar arasında dialoq qurulubsa, deyirlərsə ki, siyasi palitra rəngarəngdir, o zaman Milli Məclisin də palitrası dəyişməlidir: “Belə olan halda parlamentdən, deputatlardan fərqli fikirlər eşidə bilərik. Hazırda biz fərqli fikirlər eşidə bilmirik”.\n“Milli Məclisin sönük fəaliyyətində obyektiv səbəblər də var. Məsələn, pandemiya dövrü oldu, iclasların keçirilməsində çətinliklər yaşandı. Amma bu da bəhanə olmamalıdır. İlin axırına kimi də müşahidə aparaq, görək parlamentin fəaliyyətində əsaslı dönüş olacaqmı”, - deyə E.Şahinoğlu vurğulayıb.\nMərkəz rəhbəri qeyd edib ki, əslində, bu gün deputatlar hökumət qarşısında tələb qoymalıdırlar: “Onlar hökumətin yaxasından yapışmalıdırlar ki, niyə islahatlar ləng gedir, korrupsiya ilə mübarizədə ciddi addımlar atılmır, ölkə post-pandemiya dövrünə necə hazırlıqlıdır və sair. Eyni zamanda, ağrılı problemimiz olan Dağlıq Qarabağla bağlı Milli Məclisdə dinləmələr keçirilməlidir. Xatırlayıram, mərhum Prezident Heydər Əliyevin dövründə Qarabağla bağlı açıq və ya qapalı dinləmələr keçirilirdi, xüsusi iclaslar çağırılırdı. O vaxt ATƏT-in Minsk Qrupunun hazırladığı 3 həll planı var idi. Heydər Əliyev hər 3 planın rəsmi dövlət qəzetlərində çap edilməsinə, ictimai müzakirəyə çıxarılmasına göstəriş vermişdi. Bununla yanaşı, Milli Məclisin iclasının keçirilməsini tövsiyə etmişdi, hansı ki, iclas keçirildi, məsələlər ətraflı müzakirə olundu”.\n“Bu gün Qarabağla bağlı belə müzakirələrə çox ehtiyac var. Mən deyərdim ki, Milli Məclisdə xüsusi Qarabağ komitəsinin yaradılması da vacibdir. Parlament ona görə deyil ki, ingilis dilini yaxşı bilən deputatlar olsun, onları xaricə göndərib Azərbaycan həqiqətlərindən danışdıraq. Əvvəlcə biz öz cəmiyyətimizə anlatmalıyıq ki, Qarabağla bağlı hansı yola üstünlük veririk, hansı variant bizə uyğundur, məqbuldur. Yəni, dediyim odur ki, bütün bu məsələlər parlamentdə müzakirə olunmalıdır. Ciddi suallar var ki, deputatlar o suallara cavab istəməlidirlər. Prezident özü yeni çağırış Milli Məclisin ilk iclasında bildirdi ki, Milli Məclis Nazirlər Kabineti üzvlərini ciddi sorğu-sual etməlidir. Çünki ölkədə kifayət qədər problemlər var ki, onlar həll edilməlidir”, - politoloq vurğulayıb.\n“Onu da deyim ki, bizim Milli Məclisin statusu azaldılıb, bu da çevik fəaliyyətə əngəl yaradan amillərdəndir. Düşünürəm ki, parlamentin statusuna yenidən baxılmasına da ehtiyac var. Milli Məclisdən gözləntilərimiz çoxdur. Gərək ki, deputatlar, parlament rəhbərliyi cəmiyyətin gözləntilərini doğrultmaq üçün ciddi çalışsınlar”, - Şahinoğlu fikrini tamamlayıb.\nMüəllif: Anar Bayramoğlu 18 Sentyabr 2020 10:31


Hadisə 1991-ci il noyabrın 20-də baş verib. Hadisə nəticəsində helikopterdə olan 22 nəfərin hamısı - ölkənin görkəmli dövlət xadimləri, jurnalistlər, həmçinin Rusiya-Qazaxıstan sülhməramlı missiyasının üzvləri həlak olub. Həmin şəxslər bunlardır:\nƏvvəlcə rəsmi olaraq helikopterin dumana düşərək qayaya çırpılması ehtimalı irəli sürülsə də, bir neçə gündən sonra onun vurulması faktı təsdiqlənib. Faciədən 28 il ötməsinə baxmayaraq, hadisə ilə bağlı bir sıra qaranlıq məqamlara hələ də aydınlıq gətirilməyib.\nErməni separatçıları bu terror aktı ilə özlərinin terrorçu mahiyyətini bir daha sübut etdilər. Faktla bağlı 1991-ci ildə Azərbaycanın Hərbi Qarnizon Prokurorluğu tərəfindən cinayət işi açılıb, istintaqın aparılması Respublika Prokurorluğuna verilib. Hazırda isə cinayət işi üzrə istintaq dayandırılıb. Buna səbəb terror aktının baş verdiyi ərazinin Ermənistan Silahlı Qüvvələrinin işğalı altında olmasıdır./report\n20 Noyabr 2019 [10:59]


Lavrovdan sensasion açıqlama: “İŞİD ilə YPG razılığa gəlib, çəkiləcək”\n01 June 2017 - 11:32\nLavrovdan sensasion açıqlama:“İŞİD ilə YPG razılığa gəlib, çəkiləcək”\nRusiyanın xarici işlər naziri Sergey Lavrov İŞİD-in döyüşmədən Raqqadan Palmiraya (Tedmur) çəkilmək barədə YPG ilə razılığa gəldiyini iddia edib.\nAvropa.info xəbər verir ki, Lavrov İŞİD-in Raqqanı PKK-nın Suriya qolu olan YPG-yə təhvil verəcəyini iddia edərək “Rusiyanın Müdafiə Nazirliyi bu məlumatı təsdiq edir və etibarlı məlumatlara dayanır” deyə bildirib.\nPaytaxt Moskvada təşkil etdiyi mətbuat konfransında danışan Lavrov YPG-nin bununla bağlı açıqlamaları qəbul etmədiyini eşitdiyini vurğulayaraq əllərində olan məlumatın bunun tam əksini dediyini bildirib.\n“Rusiyanın Müdafiə Nazirliyi bu məlumatı təsdiq edir və etibarlı məlumatlara dayanır. Bundan əlavə bu məlumat açıldıqdan sonra İŞİD üzvləri Raqqdan Palmiraya doğru hərəkətə başlayıb. Bildiyiniz kimi, rus ordusu bu hərəkəti müəyyən edərək onların karvanlarını vurub”.


Yaşlıların düzgün qidalanması çox vacibdir – Foodinfo.az\nBütün xəbərlər Pəhriz Qida xəbərləri Redaktor seçimi\nHəkim-endokrinoloq Gülay Məmmədova deyib: “Yaş artdıqca qidalanmaya ona görə fikir verməliyik ki, yaşla əlaqədar olaraq fizioloji olaraq zəifləmənin müddəti ilə maddələr mübadiləsinin zəifləməsi bir az uzansın. Müəyyən yaşdan sonra qidalanmaya ona görə fikir vermək lazımdır ki, yaş artdıqca oturaq həyat tərzi güclənir, əvvəlki aktivlik itir, hərəkətlər azalır, damar və ayaq problemləri ilə əlaqədar həm immun sistemi, həm də xəstəliklərlə mübarizə baxımından düzgün qidalanmanı gözləmək lazım gəlir”.\nHəkim-diyetoloq Ləman Süleymanova bildirib: “Elmi tədqiqatlar zamanı belə bir qənaətə gəliblər ki, ahıl yaşda olanlar gündəlik rasionlarında sağlam qidaları qəbul etmək yolu ilə sağlam həyat, ağrı-acısız və uzun ömür sürə bilərlər. Yaşlılar pəhriz saxlayarkən çox ciddi nəzarət altında olmalıdırlar, çünki onlarda enerji ehtiyatlarının azalması immun sisteminin zəifləməsinə və bir sıra xəstəliklərin baş qaldırmasına səbəb olur”.\nRestoranlarda xidmət necə təşkil edilməlidir? – Qaydalar


Əsas səhifəDÜNYAASİYA86 ÇinÇində elektrikli avtobuslar cəmi yüzdə 60-a çatır\n29 / 10 / 2020 86 Çin, ASİYA, DÜNYA, GENEL, KARAYOLU, Təkər Təkər Sistemləri\nÇinin təmiz enerji istəyi, ölkə avtobuslarının yüzdə 60-a qədər hissəsini elektrik enerjisi ilə işləyən avtobuslardan meydana gətirməyə imkan verdi. Bu yaxınlarda Çinin Ekologiya və Ətraf Mühit Nazirliyi elektrikli nəqliyyat vasitələri ilə bağlı son statistik məlumatları açıqladı. Buradakı rəqəmlərdən 13-cü Beşillik Plan (2016-2020) dövründə ölkənin daha təmiz bir ətraf mühit prinsipinə əsaslanan ekoloji təmiz nəqliyyat və nəqliyyat sistemi üçün çox səy göstərdiyi anlaşılır. Həqiqətən, bu dövrdə təmiz enerji ilə işləyən vasitələrin təmiz enerji ilə işləyən vasitələrə çevrildikləri və qaz istehlak edən vasitələrdən uzaqlaşdıqları təyin olundu.\nÖtən ay ümumi minik avtomobili satışları əvvəlki ilə nisbətən yüzdə 8 artaraq 2,09 milyon vasitə oldu. Digər tərəfdən, satılan 138 elektrikli nəqliyyat vasitəsi ilə, elektrikli nəqliyyat vasitələrinin satışları keçən ildən bu yana yüzdə 67,7 artdı. Hal-hazırda Çin ən yüksək elektrikli nəqliyyat vasitəsinə sahibdir, dünya üzrə satılan elektrikli nəqliyyat vasitələrinin yüzdə 55-i bu ölkədədir.\nYaşıl istehlak meylinin yaratdığı tələbin artmasına cavab vermək üçün hökumət, oktyabr ayının əvvəlində elektrikli nəqliyyat sənayesini stimullaşdırmaq üçün bir plan da qəbul etdi. Plana uyğun olaraq, enerji doldurma qurğuları da daxil olmaqla, infrastruktur tikintisi gücləndiriləcək və beynəlxalq əməkdaşlıq sürətləndiriləcəkdir.\nÇin, iqlim dəyişikliyinə cavab olaraq beynəlxalq öhdəliklər götürdü və 13-cü Beş İllik Planı çərçivəsində ətraf mühitə uyğun hərəkətlərini gücləndirdi. Əslində, keçən ilin sonunda 'fosil olmayan / təmiz yanacaqlar' ölkənin enerji istehlakının yüzdə 15,3'ünü təşkil etdi. Beləliklə, Çin 2020-ci il üçün beynəlxalq birliyə verdiyi vədi vaxtından əvvəl yerinə yetirdi.\nTamgacı, Malatya sərnişin nisbəti 60'i MOTAŞ'a daşıyır\nTürkiyədəki Dəmiryolu infrastrukturunun Yüzdə 45'i Elektrikli və siqnalla\nKKTC'de Gəmi Xilasetmə Römorkunun Varlığı, Şərqi Aralıq dənizində Danışma Hüququ ...\nEskişehirdə Elektrikli Avtobuslarla Vətəndaşlara Pulsuz Nəqliyyat\n4,5 436 Karbon dioksiddən yüzlərlə elektrik avtobusundan xilas oldu\nManisa'daki elektrikli avtobuslar üçün əhəmiyyətli əlamətlər\nQaziantepdə elektrikli avtobuslar çıxdı\nManisa elektrikli avtobuslar üçün qırmızı rəng seçir\nElektrikli Avtobuslar Kayseriyə gəlir


Prezident Aparatının rəsmisi: "Azərbaycanda "Diffamasiya haqqında" qanunun qəbulu hələ tezdir"\nPrezident Aparatının rəsmisi: "Azərbaycanda "Diffamasiya haqqında" qanunun qəbulu hələ tezdir"\nCəmiyyət 7 May 2007 13:10 (UTC+04:00)\nAzərbaycan, Bakı / Trend müxbir S.İlhamqızı/ Azərbaycanda "Diffamasiya haqqında" qanunun qəbulu hələ tezdir. Bu barədə Azərbaycan Prezidentinin İcra Aparatının İctimai-siyasi şöbəsinin müdiri Əli Həsənov bazar ertəsi jurnalistlərə açıqlamasında bildirib.\n"Diffamasiya haqqında" (şərəf və ləyaqətin təhqirinə, böhtana görə məsuliyyətdən azad edilmə) qanunun Azərbaycanda tətbiq edilməsinə münasibətini açıqlayan Həsənov deyib ki, hazırda bu məsələ müzakirə olunur.\nHəsənov qeyd edib ki, Avropanın inkişaf etmiş heç bir ölkəsində bu qanun hələ qəbul olunmayıb: "Demokratiya təcrübəsi bizdən çox olan, mətbuatının durumu bizdən də yaxşı olan ölkələrdə "Diffamasiya haqqında" qanun qəbul olunarsa, bundan sonra Azərbaycanda da bu məsələ gündəmə gətirilə bilər. Azərbaycan cəmiyyəti mətbuatı, jurnalitsləri bütün məsuliyyətdən azad etmək vəziyyətində deyil. Ona görə də hesab edirəm ki, "Diffamasiya haqqında" qanunun qəbulu hələ tezdir" - deyə Prezident Aparatının rəsmisi vurğulayıb.


Rohani siyasi çəkişmələri dayandırmağa çağırır\n2021, 18 Oktyabr, Bazar ertəsi, Bakı vaxtı 23:29\nİran prezidenti ölkədə siyasi fraksiyalar arasındakı daxili çəkişmələri dayandırmağa, xarici düşmənlərə qarşı birləşməyə çağırıb.\nHassan Rohani martın 21-də Novruz bayramı münasibətilə dövlət televiziyası ilə çıxış edib.\nO, hazırda ölkədəki sərt xətt tərəfdarlarının təzyiqi altındadır. Belə ki, ötən il ABŞ Prezidenti Donald Trump 2015-ci ildə imzalanmış nüvə sazişindən çıxıb, Tehrana sanksiyaların bərpa olunduğunu bildirib.\nRohani həmin sazişi dəstəkləyirdi, amma İrandakı bəzi fraksiyalar ona qarşı idi.\nİran lideri özünün idarəçiliyini müdafiə edib, iqtisadi problemləri ABŞ sanksiyalarına bağlayıb.\nAli dini lider Ayətulla Ali Khamenei isə Novruz çıxışında deyib ki, ölkə “misli görünməmiş, güclü ABŞ sanksiyaları”na uğurla dirəniş göstərib. O, hökuməti iqtisadiyyata yardım etmək üçün sənaye hasilatını gücləndirməyə çağırıb.


Yelləncək - plastik boru, ip və parçadan - Məhəmməd Budağın saytı\n9ü12.səhər19.İÇərşənbə 9ü12.səhər19.İÇərşənbə MahammadComment(0)\nSalam, əziz oxucular. Bu dəfə sizə plastik borudan, kəndirdən və parçadan sadə uşaq yelləncəyinin hazırlanmasını göstəririk. Lazım olan materiallar çox ucuz və hazırlanma qaydası çox sadə olduğundan, onu hər kəs asanlıqla düzəldə bilər. Əvvəl bazardan hazır yelləncək almaq qərarına gəlsəmişdim. Amma sonradan fikirləşdim ki, əgər düzəldə bilərəmsə, niyə gedib bazardan baha qiymətə alım? Hərçənd ki, özüm düzəltdiyimə də pul xərcləyəci olacağam. Hər halda özüm düzəltdiyim ucuz başa gələcək və təmirə ehtiyac yaranarsa, onu da özüm edə bilərəm.\nBeləliklə, internetdə gördüyüm yelləncəkləri bir daha təhlil etdim və daha sadəsini və asan düzələ bilənini seçdim. İnternetdə təqdim olunan yelləncəklərin ölçüləri bir-biri ilə üst-üstə düşmürdü. Ona görə də ölçüləri özüm təyin etdim. Forma və quruluşunu isə internetdə gördüyüm kimi etdim.\n1987 dəfə cəmi, 17 dəfə bu gün baxılıb\nSalam, əziz oxucular. Bu yazımda sizə radiatorun havasının çıxarılması barədə məlumat verirəm. Su ilə işləyən istilik sistemlərində baş verən haldır ki, hər birimizin qarşımıza çıxa bilər. Aşağıdakı videoda sizə bunları təqdim edəcəyik:►Radiatorun havasının olub-olmamasını təyin etməyin yolu;►Radiatorun havasının çıxarılması;►Radiatora hava düşməsinin səbəbləri;►Radiatora hava düşməsinin qarşısının alınması və s. Əgər video ilə bağlı, eləcə də istilik […]\nAçıq tipli istilik sisteminin genişlənmə rezervuarı və onun quraşdırılması Genişlənmə rezervuarı nədir? Adından da göründüyü kimi, genişlənmə rezervuarı (расширительный бак) – suyun genişlənə bilməsi üçün tətbiq edilən qabdır. Daha doğrusu, suyun genişləndiyi zaman daşıb kənara (yerə) tökülməməsi üçün yarısı boş olan qabdır. Su niyə genişlənir? Genişlənsə hardan töküləcək? Töküldüyü yeri təmiz bağlasaq, tökülməsinin qarşısını alsaq […]\nSalam, əziz izləyicilər. Plastik borudan bu dəfə də uşaqlar üçün manej düzəltmişik: İstifadə etdiyimiz materiallar: ►Plastik boru Ø25mm ►Plastik əyrilər (boru üçün) Ø25mm ►Plastik tor ►Elektrik naqili (ip əvəzi) ►Lent (bağ) Lazım olan alətlər:►Plastik boru yapışdırıcısı (ütü)►Plastik boru qayçısı►Adi qayçı Bu materiallardan istifadə edərək əvvəlcə çərçivə hazırladıq, sonra bu çərçivəni plastik tor ilə tutduq, daha […]